Paġna Dawn it-testi huma disponibbli fuq: Lingwa tal-proċedura: it-Taljan L-appell huwa miċħud. Deltafina SpA hija kkundannata għall-ispejjeż. Lingwa tal-kawża: l-Ingliż L-appell huwa miċħud. FLS Plast A/S hija kkundannata għall-ispejjeż. Lingwa tal-kawża: l-Ingliż Id-Deċiżjoni tal-Kunsill 2012/272/UE, tal-14 ta' Mejju 2012, dwar l-iffirmar, f'isem l-Unjoni, tal-Ftehim Qafas dwar Sħubija u Kooperazzjoni bejn l-Unjoni Ewropea u l-Istati Membri tagħha, min-naħa waħda, u r-Repubblika tal-Filippini, min-naħa l-oħra, hija annullata sa fejn il-Kunsill tal-Unjoni Ewropea żied fiha l-bażijiet legali li jirrigwardaw l-ammissjoni mill-ġdid ta' ċittadini ta' pajjiżi terzi, it-trasport u l-ambjent. Il-Kunsill tal-Unjoni Ewropea huwa kkundannat għall-ispejjeż. Ir-Repubblika Ċeka, ir-Repubblika Federali tal-Ġermanja, l-Irlanda, ir-Repubblika Ellenika, ir-Repubblika tal-Awstrija u r-Renju Unit tal-Gran Brittanja u l-Irlanda ta' Fuq għandhom ibatu l-ispejjeż tagħhom. Lingwa tal-kawża: l-Olandiż L-Artikolu 13B(d) tas-Sitt Direttiva tal-Kunsill 77/388/KEE, tas-17 ta' Mejju 1977, fuq l-armonizzazzjoni tal-liġijiet tal-Istati Membri dwar taxxi fuq id-dħul mill-bejgħ – Sistema komuni ta' taxxa fuq il-valur miżjud: bażi uniformi ta' stima, għandu jiġi interpretat fis-sens li l-bejgħ ta' kard ta' tnaqqis, bħal dik inkwistjoni fil-kawża prinċipali, ma jikkostitwixxix tranżazzjoni relatata ma' "sigurtajiet oħrajn" jew li tikkonċerna "strumenti oħrajn negozzjabbli" fis-sens, rispettivament, tal-punti 5 u 3 ta' din id-dispożizzjoni, li tinkludi tranżazzjonijiet li l-Istati Membri għandhom jeżentaw mit-taxxa fuq il-valur miżjud. Lingwa tal-kawża: il-Ġermaniż L-Artikolu 3(1)(ċ) tad-Direttiva tal-Kunsill 2000/78/KE, tas-27 ta' Novembru 2000, li tistabbilixxi qafas ġenerali għall-ugwaljanza fit-trattament fl-impjieg u fix-xogħol, għandu jiġi interpretat fis-sens li l-kundizzjonijiet ta' remunerazzjoni tal-uffiċjali jaqgħu taħt il-kamp ta' applikazzjoni ta' din id-direttiva. L-Artikoli 2 u 6(1) tad-Direttiva 2000/78 għandhom jiġu interpretati fis-sens li jipprekludu miżura nazzjonali, bħal dik inkwistjoni fil-kawża prinċipali, li permezz tagħha, għal kull grad ta' kariga, l-iskala tas-salarju bażiku ta' uffiċjal tiġi ddeterminata, fil-mument tal-impjieg tiegħu, skont l-età tiegħu. L-Artikoli 2 u 6(1) tad-Direttiva 2000/78 għandhom jiġu interpretati fis-sens li ma jipprekludux leġiżlazzjoni nazzjonali, bħal dik inkwistjoni fil-kawża prinċipali, li tiddefinixxi l-metodi tal-klassifikazzjoni mill-ġdid, fi ħdan sistema ta' remunerazzjoni ġdida, ta' uffiċjali li diġà kienu saru uffiċjali permanenti qabel id-dħul fis-seħħ ta' din il-leġiżlazzjoni u li tipprovdi, minn naħa, li l-iskala ta' salarju li issa ġew ikklassifikati fiha hija ddeterminata biss abbażi tal-ammont tas-salarju li kienu jirċievu skont is-sistema ta' remunerazzjoni preċedenti, meta din tal-aħħar kienet isserraħ fuq diskriminazzjoni bbażata fuq l-età tal-uffiċjal, u, min-naħa l-oħra, li l-progress ulterjuri fuq l-iskala l-ġdida ta' salarju hija issa ddeterminata esklużivament abbażi tal-esperjenza professjonali miksuba mid-dħul fis-seħħ tal-imsemmija leġiżlazzjoni. F'ċirkustanzi bħal dawk fil-kawżi prinċipali, id-dritt tal-Unjoni, b'mod partikolari l-Artikolu 17 tad-Direttiva 2000/78, ma jimponix li jingħata retroattivament lill-uffiċjali diskriminati ammont li jikkorrispondi għad-differenza bejn ir-remunerazzjoni effettivament imħallsa u dik li tikkorrispondi għall-iskala l-iktar għolja tal-grad tagħhom. Hija l-qorti tar-rinviju li għandha tivverifika jekk il-kundizzjonijiet kollha stabbiliti mill-ġurisprudenza tal-Qorti tal-Ġustizzja humiex sodisfatti sabiex, skont id-dritt tal-Unjoni, ir-Repubblika Federali tal-Ġermanja titqies li hija responsabbli. Id-dritt tal-Unjoni ma jipprekludix regola nazzjonali, bħal dik inkwistjoni fil-kawżi prinċipali, li tipprovdi l-obbligu għall-uffiċjal li jsostni d-dritt għal ħlas finanzjarju li ma jirriżultax direttament mil-liġi f'terminu relattivament qasir, jiġifieri qabel it-tmiem tas-sena finanzjarja li tkun għaddejja, jekk din ir-regola ma tkun tmur kontra la l-prinċipju ta' ekwivalenza u lanqas kontra l-prinċipju ta' effettività. Hija l-qorti tar-rinviju li għandha tivverifika jekk dawn il-kundizzjonijiet humiex sodisfatti fil-kawżi prinċipali. Lingwa tal-kawża: l-Ingliż L-Artikolu 45 TFUE għandu jiġi interpretat fis-sens li mara, li tieqaf mix-xogħol jew milli tfittex impjieg minħabba limitazzjonijiet fiżiċi marbuta mal-aħħar stadji tat-tqala tagħha u mal-effetti tal-ħlas, iżżomm il-kwalità ta' "ħaddiem", fis-sens ta' dan l-artikolu, sakemm hija tassumi mill-ġdid ix-xogħol tagħha jew issib impjieg ieħor fi żmien raġonevoli wara t-twelid tal-wild tagħha. Lingwa tal-proċedura: il-Franċiż Is-sentenza tal-Qorti Ġenerali tal-Unjoni Ewropea Il-Kummissjoni vs SEMEA u Commune de Millau (T-168/10 u T-572/10) hija annullata sa fejn din ddeċidiet, skont il-kontrotalba tal-Commune de Millau u ta' Société d'économie mixte d'équipement de l'Aveyron (SEMEA), li ma kienx hemm rabta kawżali diretta bejn l-aġir tal-Kummissjoni Ewropea u d-dannu allegatament subit bħala riżultat tal-kundanna għall-ħlas ta' interessi moratorji. Il-kontrotalba tal-Commune de Millau u ta' Société d'économie mixte d'équipement de l'Aveyron (SEMEA) hija parzjalment milqugħa u l-Kummissjoni Ewropea hija kkundannata tħallas tliet kwarti mill-ammont korrispondenti għall-interessi moratorji bir-rata legali applikata fi Franza akkumulati bejn is-27 ta' April 1993 u t-18 ta' Novembru 2005. Il-kumplament tal-appell huwa miċħud. Il-Kummissjoni Ewropea hija kkundannata, minbarra għall-ispejjeż tagħha relatati kemm mal-proċeduri fl-ewwel istanza kif ukoll tal-appell, għal kwart mill-ispejjeż sostnuti mill-Commune de Millau u minn Société d'économie mixte d'équipement de l'Aveyron (SEMEA) f'dawn iż-żewġ istanzi. Lingwa tal-kawża: id-Daniż L-Artikoli 2(a), 8 u 12 tad-Direttiva 2002/19/KE tal-Parlament Ewropew u tal-Kunsill, tas-7 ta' Marzu 2002, dwar l-aċċess għal, u l-interkonnessjoni ta', networks ta' komunikazzjonijiet elettroniċi u faċilitajiet assoċjati (Direttiva tal-Aċċess), kif emendata bid-Direttiva 2009/140/KE tal-Parlament Ewropew u tal-Kunsill, tal-25 ta' Novembru 2009, għandhom jiġu interpretati fis-sens li l-awtorità regolatorja nazzjonali għandha s-setgħa li timponi fuq operatur ta' komunikazzjonijiet elettroniċi, li għandu saħħa sinjifikattiva f'suq partikolari, taħt l-obbligu li jiġu ssodisfatti t-talbiet raġonevoli għall-aċċess għal, u l-użu ta', elementi speċifiċi ta' netwerks u faċilitajiet assoċjati li huwa proprjetarju tagħhom, obbligu li jinstalla, fuq talba tal-operaturi kompetituri, kejbil ta' tul massimu ta' 30 metru li jgħaqqad lid-distributur tan-netwerk ta' aċċess mal-punt tat-terminazzjoni tan-netwerk għand l-utent finali, peress li dan l-obbligu huwa bbażat fuq in-natura tal-problema kkonstatata, proporzjonat u ġġustifikat fir-rigward tal-għanijiet imsemmija fl-Artikolu 8(1) tad-Direttiva 2002/21/KE tal-Parlament Ewropew u tal-Kunsill, tas-7 ta' Marzu 2002, dwar kwadru [qafas] regolatorju komuni għan-networks ta' komunikazzjonijiet u servizzi elettroniċi (Direttiva Kwadru [Qafas]) kif emendat bid-Direttiva 2009/140, li hija ħaġa li għandha tiġi vverifikata mill-qorti tar-rinviju. L-Artikoli 8 u 12 tad-Direttiva 2002/19, kif emendata bid-Direttiva 2009/140, moqrija flimkien mal-Artikolu 13 ta' din, għandhom jiġu interpretati fis-sens li awtorità regolatorja nazzjonali, meta hija għandha l-għan li timponi fuq operatur ta' komunikazzjonijiet elettroniċi, li għandu saħħa sinjifikattiva f'suq partikolari, l-installazzjoni ta' kejbils sabiex iqabbdu lill-utenti finali man-netwerk, għandha tikkunsidra l-investiment inizzjali li sar mill-operatur ikkonċernat u l-eżistenza ta' kontroll tal-prezzijiet li jippermetti li jiġu rkuprati l-ispejjeż tal-installazzjoni. Lingwa tal-kawża: il-Portugiż Meta l-entità li tingħata kuntratt pubbliku tkun assoċjazzjoni ta' utilità pubblika mingħajr skop ta' lukru li, waqt l-għoti ta' dan il-kuntratt, kellha fost il-membri tagħha mhux biss entitajiet tas-settur pubbliku, iżda wkoll istituzzjonijiet privati ta' solidarjetà soċjali li jeżerċitaw attivitajiet mingħajr skop ta' lukru, il-kundizzjoni li tirrigwarda l-"kontroll analogu", stabbilita bil-ġurisprudenza tal-Qorti tal-Ġustizzja sabiex l-għoti ta' kuntratt pubbliku jkun jista' jitqies bħala operazzjoni "in house", ma tkunx issodisfatta, b'mod li d-Direttiva 2004/18 tal-Parlament Ewropew u tal-Kunsill, tal-31 ta' Marzu 2004, fuq kordinazzjoni ta' proċeduri għall-għoti ta' kuntratti għal xogħlijiet pubbliċi, kuntratti għal provvisti pubbliċi u kuntratti għal servizzi pubbliċi [kuntratti pubbliċi għal xogħlijiet, għal provvisti u għal servizzi], tkun applikabbli. Lingwa tal-kawża: il-Ġermaniż Il-kunċett ta' "prodott", li jinsab fil-punt 8 tal-Artikolu 1 u fl-Artikolu 3(1) tar-Regolament (KE) Nru 1610/96 tal-Parlament Ewropew u tal-Kunsill, tat-23 ta' Lulju 1996, dwar il-ħolqien ta' kull ċertifikat supplimentari ta' ħarsien għall-prodotti tal-protezzjoni tal-pjanti, kif ukoll il-kunċett ta' "sustanzi attivi", li jinsab fil-punt 3 tal-Artikolu 1 ta' dan ir-regolament, għandhom jiġu interpretati fis-sens li tista' taqa' taħt dawn il-kunċetti sustanza maħsuba għal użu bħala aġent protettiv meta din is-sustanza teżerċita hija stess azzjoni tossika, fitotossika jew ta' protezzjoni tal-pjanti. Lingwa tal-kawża: l-Olandiż Fil-Kawżi C-39/13 u C-41/13, l-Artikoli 49 TFUE u 54 TFUE għandhom jiġu interpretati fis-sens li jipprekludu leġiżlazzjoni ta' Stat Membru li bis-saħħa tagħha kumpannija parent residenti tista' tifforma unità fiskali waħda ma' sottosussidjarja residenti meta din tkun iżżommha permezz ta' kumpannija waħda jew diversi kumpanniji residenti, iżda ma tistax meta hija żżommha permezz ta' kumpanniji mhux residenti li ma għandhomx stabbiliment fiss f'dan l-Istat Membru. Fil-Kawża C-40/13, l-Artikoli 49 TFUE u 54 TFUE għandhom jiġu interpretati fis-sens li jipprekludu leġiżlazzjoni ta' Stat Membru li bis-saħħa tagħha sistema ta' unità fiskali waħda tingħata lil kumpannija parent residenti li żżomm sussidjarji residenti, iżda hija eskluża għal kumpanniji residenti tal-istess kumpannija parent li l-kumpannija parent komuni tagħhom ma għandhiex is-sede tagħha f'dan l-Istat Membru u ma għandhiex stabbiliment fiss hemmhekk. Lingwa tal-kawża: iċ-Ċek L-Artikolu 56 TFUE jipprekludi leġiżlazzjoni, bħal dik inkwistjoni fil-kawża prinċipali, li abbażi tagħha l-kumpanniji stabbiliti fi Stat Membru wieħed li jirrikorru għal ħaddiema impjegati u kkollokati minn aġenziji tax-xogħol temporanju stabbiliti fi Stat Membru ieħor, iżda li joperaw fl-ewwel Stat Membru permezz ta' fergħa, huma obbligati li jżommu t-taxxa f'ras il-għajn u li jħallsu lill-ewwel Stat Membru ħlas bil-quddiem fuq it-taxxa fuq id-dħul dovuta minn dawn il-ħaddiema, filwaqt li l-istess obbligu ma huwiex previst fir-rigward tal-kumpanniji stabbiliti fl-ewwel Stat li jużaw is-servizzi ta' aġenziji tax-xogħol temporanju stabbiliti f'dan l-istess Stat. Lingwa tal-kawża: il-Ġermaniż L-Artikoli 50 u 203 tar-Regolament tal-Kunsill (KEE) Nru 2913/92, tat-12 ta' Ottubru 1992, li jwaqqaf il-Kodiċi Doganali tal-Komunità, kif emendat bir-Regolament (KE) Nru 648/2005 tal-Parlament Ewropew u tal-Kunsill, tat-13 ta' April 2005, għandhom jiġu interpretati fis-sens li merkanzija mqiegħda f'ħażna temporanja għandha titqies li hija tneħħiet mis-sorveljanza doganali jekk hija ddikjarata bħala li hija fi proċedura ta' tranżitu Komunitarju estern, iżda ma ħallietx il-ħażna u ma ġietx ippreżentata lill-uffiċċju doganali ta' destinazzjoni, filwaqt li d-dokumenti ta' tranżitu ġew ippreżentati lil dan tal-aħħar. Ir-raba' inċiż tal-Artikolu 203(3) tar-Regolament Nru 2913/92, kif emendat bir-Regolament Nru 648/2005, għandu jiġi interpretat fis-sens li, f'ċirkustanzi bħal dawk inkwistjoni fil-kawża prinċipali, f'każ ta' tneħħija tal-merkanzija mis-sorveljanza doganali, il-persuna li, bħala kunsinnatur awtorizzat, qiegħdet il-merkanzija fil-proċedura doganali tat-tranżitu Komunitarju estern hija debitur skont din id-dispożizzjoni. Lingwa tal-kawża: il-Ġermaniż L-Artikolu 7 tad-Direttiva 2003/88/KE tal-Parlament Ewropew u tal-Kunsill, tal-4 ta' Novembru 2003, li tikkonċerna ċerti aspetti tal-organizzazzjoni tal-ħin tax-xogħol, għandu jiġi interpretat fis-sens li jipprekludi leġiżlazzjoni jew prattiki nazzjonali, bħal dawk inkwistjoni fil-kawża prinċipali, li jipprevedu li d-dritt għal-leave annwali mħallas jispiċċa mingħajr ma jingħata d-dritt għal kumpens finanzjarju għal-leave mhux meħud, meta r-relazzjoni ta' impjieg tiġi tterminata minħabba l-mewt tal-ħaddiem. Il-benefiċċju ta' tali kumpens ma jistax jiddependi fuq talba minn qabel mill-persuna kkonċernata. Lingwa tal-kawża: il-Ġermaniż L-Artikolu 56 TFUE għandu jiġi interpretat fis-sens li ma jipprekludix leġiżlazzjoni komuni għall-maġġoranza tal-entitajiet federali ta' Stat Membru li għandu struttura federali li tipprekludi, fil-prinċipju, l-organizzazzjoni u l-medjazzjoni tal-logħob tal-ażżard permezz tal-internet, fejn, matul perijodu limitat, entità federali waħda tkun żammet fis-seħħ leġiżlazzjoni iktar liberali koeżistenti ma' leġiżlazzjoni restrittiva f'entitajiet federali oħra, sa fejn tali leġiżlazzjoni tista' tissodisfa l-kundizzjonijiet ta' proporzjonalità stabbiliti mill-ġurisprudenza tal-Qorti tal-Ġustizzja, aspett li għandu jiġi vverifikat mill-qorti tar-rinviju. Lingwa tal-kawża: il-Ġermaniż L-Artikolu 3(1) u (3) tad-Direttiva 2008/95/KE tal-Parlament Ewropew u tal-Kunsill, tat-22 ta' Ottubru 2008, biex jiġu approssimati l-liġijiet tal-Istati Membri dwar it-trade marks, għandu jiġi interpretat fis-sens li jipprekludi interpretazzjoni tad-dritt nazzjonali skont liema, fil-proċedimenti li jqajmu l-kwistjoni dwar jekk trade mark bil-kulur mingħajr borduri kisbitx karattru distintiv permezz tal-użu, fil-każijiet kollha huwa neċessarju li stħarriġ ta' opinjoni jagħti bħala riżultat livell ta' għarfien ta' din it-trade mark ta' mill-inqas 70 %. Meta Stat Membru ma jkunx għamel użu mill-possibbiltà prevista fit-tieni sentenza tal-Artikolu 3(3) tad-Direttiva 2008/95, l-ewwel sentenza tal-Artikolu 3(3) ta' din id-direttiva għandha tiġi interpretata fis-sens li, fil-kuntest ta' proċedimenti għal dikjarazzjoni ta' invalidità intiża għal trade mark nieqsa minn karattru distintiv intrinsiku, jeħtieġ, sabiex jiġi evalwat jekk din it-trade mark kisbitx karattru distintiv permezz tal-użu, li jiġi eżaminat jekk tali karattru nkisibx qabel id-data li fiha saret l-applikazzjoni għal resġistrazzjoni ta' din it-trade mark. F'dan ir-rigward, huwa mingħajr effett il-fatt li l-proprjetarju tat-trade mark ikkontestata jinvoka l-argument li fi kwalunkwe każ, din tal-aħħar kisbet karattru distintiv permezz tal-użu wara li saret l-applikazzjoni għal reġistrazzjoni, iżda qabel ir-reġistrazzjoni tagħha. Meta Stat Membru ma jkunx għamel użu mill-possibbiltà prevista fit-tieni sentenza tal-Artikolu 3(3) tad-Direttiva 2008/95, l-ewwel sentenza tal-Artikolu 3(3) tal-imsemmija direttiva għandha tiġi interpretata fis-sens li ma tipprekludix li, fil-kuntest ta' proċedimenti għal dikjarazzjoni ta' invalidità, it-trade mark ikkontestata tiġi ddikjarata invalida meta tkun nieqsa minn karattru distintiv intrinsiku u meta l-proprjetarju tagħha ma jasalx biex jipprova li din it-trade mark kisbet, qabel id-data li fiha saret l-applikazzjoni għal reġistrazzjoni, karattru distintiv permezz tal-użu li kien sar minnha. Lingwa tal-kawża: il-Litwan L-Artikolu 3(1)(b) tar-Regolament tal-Kunsill (KE) Nru 765/2006, tat 18 ta' Mejju 2006, dwar miżuri restrittivi fir-rigward tal-Bjelorussja, kif emendat bir-Regolament ta' Implimentazzjoni tal-Kunsill (UE) Nru 84/2011, tal-31 ta' Jannar 2011 u bir-Regolament tal-Kunsill (UE) Nru 588/2011, tal-20 ta' Ġunju 2011, għandu jiġi interpretat fis-sens li, meta tiddeċiedi fuq talba għal deroga mressqa skont din id-dispożizzjoni bil-għan li jitressaq rikors intiż sabiex tiġi kkontestata l-legalità ta' miżuri restrittivi imposti mill-Unjoni, l-awtorità nazzjonali kompetenti ma għandhiex setgħa diskrezzjonali assoluta, iżda għandha teżerċita l-kompetenzi tagħha b'mod li tirrispetta d-drittijiet previsti fit-tieni sentenza tat-tieni paragrafu tal-Artikolu 47 tal-Karta tad-Drittijiet Fundamentali tal-Unjoni Ewropea u n-natura indispensabbli tar-rappreżentanza minn avukat sabiex jiġi ppreżentat tali rikors quddiem il-Qorti Ġenerali tal-Unjoni Ewropea. L-awtorità nazzjonali kompetenti għandha d-dritt tivverifika li l-fondi li jintalab ir-rilaxx tagħhom huma maħsuba esklużivament għall-ħlas ta' onorarji professjonali raġonevoli u għar-rimbors ta' spejjeż marbuta mal-provvista ta' servizzi legali. Hija tista' wkoll tistabbilixxi l-kundizzjonijiet li jidhrilha xierqa sabiex tiggarantixxi, b'mod partikolari, li l-għan tas-sanzjoni deċiża ma jiġix injorat u li d-deroga mogħtija ma tintużax ħażin. L-Artikolu 3(1)(b) tar-Regolament Nru 765/2006, kif emendat bir-Regolament ta' Implimentazzjoni Nru 84/2011 u bir-Regolament Nru 588/2011, għandu jiġi interpretat fis-sens li, f'sitwazzjoni bħal dik fil-kawża prinċipali, li fiha ffriżar ta' fondi u ta' riżorsi ekonomiċi huwa bbażat fuq l-imsemmi regolament, deroga mill-iffriżar ta' fondi u ta' riżorsi ekonomiċi bil-għan li jiġu rremunerati servizzi legali għandha tiġi evalwata skont din id-dispożizzjoni, li ma tagħmel ebda allużjoni għall-oriġini tal-fondi jew għall-eventwali akkwist illegali tagħhom. Lingwa tal-kawża: il-Bulgaru Il-kriterju li għandu jittieħed inkunsiderazzjoni sabiex prodott bil-karatteristiċi bħal dawk tal-prodott inkwistjoni fil-kawża prinċipali jiġi kklassifikat taħt l-intestatura 2707 jew taħt l-intestatura 2710 tan-Nomenklatura Magħquda li tinsab fl-Anness I tar-Regolament (KEE) Nru 2658/87, tat-23 Lulju 1987, dwar in-nomenklatura tat-tariffa u l-istatistika u dwar it-Tariffa Doganali Komuni ta' Dwana, kif emendat bir-Regolament (UE) Nru 1006/2011, tat-27 Settembru 2011, huwa l-kontenut bħala piż tal-kostitwenti aromatiċi b'paragun mal-kostitwenti mhux aromatiċi. It-termini "kostitwenti aromatiċi" li jinsabu fil-Kapitolu 27 tan-Nomenklatura Magħquda li tinsab fl-Anness I tar-Regolament Nru 2658/87, kif emendat bir-Regolament Nru 1006/2011, għandhom jiġu interpretati bħala li huma usa' mit-termini "idrokarbonji aromatiċi". Bħala regola ġenerali, huma l-qrati nazzjonali li għandhom jistabbilixxu liema huwa l-metodu l-iktar xieraq sabiex jiġi ddeterminat il-kontenut ta' kostitwenti aromatiċi fi prodott partikolari sabiex dan jiġi kklassifikat taħt l-intestatura 2707 jew taħt l-intestatura 2710 tan-Nomenklatura Magħquda li tinsab fl-Anness I tar-Regolament Nru 2658/87, kif emendat bir-Regolament Nru 1006/2011. Il-punt 1 tan-Noti ta' Spjega għan-Nomenklatura Magħquda li tinsab fl-Anness I tar-Regolament Nru 2658/87, kif emendat bir-Regolament Nru 1006/2011, dwar is-subintestaturi 2707 99 91 u 2707 99 99 ta' din in-nomenklatura magħquda għandu jiġi interpretat bħala li ma huwiex eżawrjenti b'mod li prodott li jaqa' taħt l-intestatura 2707 tal-imsemmija nomenklatura magħquda, iżda li ma jistax jiġi kklassifikat taħt subintestatura speċifika għandu jiġi kklassifikat taħt is-subintestatura 2707 99 99 ta' din l-istess nomenklatura maqgħuda. Lingwa tal-kawża: l-Ingliż L-Artikolu 6 tar-Regolament tal-Kunsill (KE) Nru 6/2002, tat-12 ta' Diċembru 2001, dwar id-disinji Komunitarji, għandu jiġi interpretat fis-sens li, sabiex disinn ikun jista' jitqies li għandu karattru individwali, l-impressjoni ġenerali li dan id-disinn jipproduċi fuq l-utent avżat għandha tkun differenti minn dik li tiġi prodotta fuq dan l-utent mhux b'kombinazzjoni ta' elementi iżolati, ibbażati fuq numru ta' disinni, imma minn wieħed jew diversi disinni preċedenti, meħuda individwalment. L-Artikolu 85(2) tar-Regolament Nru 6/2002 għandu jiġi interpretat fis-sens li, sabiex qorti tad-disinni Komunitarji tqis li disinn Komunitarju mhux irreġistrat huwa validu, id-detentur ta' dan id-disinn ma huwiex marbut li jipprova li huwa għandu karattru individwali fis-sens tal-Artikolu 6 ta' dan ir-regolament, imma għandu biss jindika x'jikkostitwixxi dan il-karattru fl-imsemmi disinn, jiġifieri jidentifika l-element jew l-elementi tad-disinn inkwistjoni li, skont dan id-detentur, jagħtuh dan il-karattru. Lingwa tal-kawża: il-Portugiż L-Artikoli 4(1)(ċ) u 7(1) u (2) tad-Direttiva tal-Kunsill 69/335/KEE, tas-17 ta' Lulju 1969, li tikkonċerna taxxi indiretti fuq il-ġbir tal-kapital, kif emendata bid-Direttiva 85/303/KEE, tal-10 ta' Ġunju 1985, għandhom jiġu interpretati fis-sens li dawn jipprekludu l-introduzzjoni mill-ġdid minn Stat Membru ta' dazju fuq il-kapital fuq operazzjonijiet ta' żieda fil-kapital azzjonarju li jaqgħu taħt l-ewwel waħda minn dawn id-dispożizzjonijiet, li kienu suġġetti għal tali dazju fl-1 ta' Lulju 1984, iżda ġew, sussegwentement, eżentati minnu. Lingwa tal-kawża: il-Ġermaniż Lingwa tal-kawża: l-Ingliż tannulla s-sentenza mill-Qorti Ġenerali tas-27 ta' Frar 2014 (Każ T-226/12); fil-każ li l-appell huwa ddikjarat fondat, tannulla d-deċiżjoni tal-Ewwel Bord tal-Appell, tal-21 ta' Marzu 2012 (R 2380/2010-1) kif imfittex fil-proċedimenti quddiem il-Qorti Ġenerali; tikkundanna lill-UASI bħala l-konvenut fil-proċedimenti quddiem il-Qorti Ġenerali għall-ispejjeż tal-proċedimenti quddiem il-Qorti Ġenerali u l-proċedimenti quddiem l-Appell. Bir-rikors għall-appell, Lidl Stiftung & Co. KG tqajjem tliet aggravji kontra s-sentenza kkontestata: ksur tal-Artikolu 15(1)(a) tar-Regolament dwar it-trade mark Komunitarja flimkien mal-Artikolu 42(2) u (3) tar-Regolament dwar it-trade mark Komunitarja billi l-Qorti Ġenerali interpretat b'mod żbaljat ir-rekwiżiti għall-kunsiderazzjoni tal-użu tat-trade mark tal-oppożizzjoni f'forma differenti minn dik reġistrata li tikkostitwixxi użu ġenwin fit-tifsira tal-Artikolu 15(1) tar-Regolament dwar it-trade mark Komunitarja; ksur tal-Artikolu 8(1)(b) tar-Regolament dwar it-trade mark Komunitarja billi l-Qorti Ġenerali interpretat b'mod żbaljat ir-rekwiżiti fl-evalwazzjoni tal-probabbiltà ta' konfużjoni. L-argumenti prinċipali jistgħu jiġu sunti kif ġej: Dwar l-aggravju (1), il-Qorti Ġenerali wettqet żball ta' liġi meta kkonstatat li l-Bord tal-Appell ikkunsidra b'mod korrett tliet ritratti mingħajr data flimkien ma xi fatturi bħala evidenza konkreta u oġġettiva, suffiċjenti biex tipprova l-użu ġenwin tat-trade mark tal-oppożizzjoni, b'mod partikolari fir-rigward tan-natura tal-użu. Dwar l-aggravju (2), il-Qorti Ġenerali injorat il-karattru eċċezzjonali tal-Artikolu 15(1)(a) tar-Regolament dwar it-trade mark Komunitarja li jeħtieġ, għal raġunijiet ta' ċertezza u prevedibbiltà legali, interpretazzjoni stretta u dejqa, evalwazzjoni tal-elementi kollha tat-trade mark fil-forma reġistrata tagħha. Il-Qorti Ġenerali b'hekk wettqet żball ta' liġi meta kkonfermat il-konstatazzjoni li tirriżulta li l-forma użata tat-trade mark kienet ikkostitwixxiet użu ġenwin billi ma biddlitx il-karattru distintiv tat-trade mark tal-oppożizzjoni fil-forma reġistrata tagħha billi l-Bord tal-Appell ma kkunsidrax l-elementi kollha tat-trade mark tal-oppożizzjoni. Dwar l-aggravju (3), il-Qorti Ġenerali interpretat b'mod żbaljat l-Artikolu 8(1)(b) tar-Regolament dwar it-trade mark Komunitarja billi, fl-evalwazzjoni tagħha tal-konstatazzjonijiet li rriżultaw tal-Bord tal-Appell dwar ix-xebh tas-sinjali u l-probabbiltà ta' konfużjoni, ma kkunsidratx b'mod adegwat li, l-ewwel nett, fil-każ preżenti, il-grad ta' attenzjoni tal-pubbliku rilevanti huwa pjuttost għoli, it-tieni nett, il-konsumatur medju normalment jipperċepixxi trade mark bħala sħiħa u ma għandux it-tendenza li jeżamina d-dettalji differenti tagħha u, it-tielet nett, huwa biss jekk il-komponenti kollha l-oħra tat-trade mark huma negliġibbli li l-evalwazzjoni tax-xebh tas-sinjali tista' titwettaq biss fuq il-bażi tal-element dominanti. Li kieku dawn l-aspetti ttieħdu inkunsiderazzjoni b'mod korrett, ma setgħetx tiġi kkonstatata probabbiltà ta' konfużjoni. Billi s-sentenza kkontestata ma hijiex, b'hekk, skont id-dispożizzjonijiet tar-Regolament dwar it-trade mark Komunitarja, Lidl Stiftung & Co. KG titlob l-annullament tagħha. Lingwa tal-kawża: l-Ingliż tannulla s-sentenza tal-Qorti Ġenerali tas-27 ta' Frar 2014 (Kawża T-225/12); fil-każ li l-appell jitqies fondat, tannulla d-deċiżjoni tal-Ewwel Bord tal-Appell tal-21 ta' Marzu 2012 (Każ R 2379/2010-1) skont it-talbiet tar-rikors quddiem il-Qorti Ġenerali; tikkundanna lill-UASI, bħala konvenut fil-proċeduri quddiem il-Qorti Ġenerali, għall-ispejjeż sostnuti matul il-proċeduri quddiem il-Qorti Ġenerali u quddiem il-Qorti tal-Ġustizzja. Fil-kuntest tal-appell tagħha, Lidl Stiftung & Co. KG tqajjem tliet aggravji kontra s-sentenza appellata: ksur tad-dispożizzjonijiet flimkien tal-Artikolu 15(1)(a) u tal-Artikolu 42(2) u (3) tar-Regolament Nru 207/2009, sa fejn il-Qorti Ġenerali interpretat b'mod inkorrett il-kundizzjonijiet li jippermettu li jitqies li l-użu tat-trade mark preċedenti fi forma li ma hijiex dik li bih huwa ġie rreġistrat jikkostitwixxi użu ġenwin fis-sens tal-Artikolu 15(1) tar-Regolament Nru 207/2009; ksur tal-Artikolu 8(1)(b) tar-Regolament Nru 207/2009, sa fejn il-Qorti Ġenerali interpretat b'mod inkorrett il-kundizzjonijiet dwar l-evalwazzjoni ta' probabbiltà ta' konfużjoni. L-argumenti prinċipali jistgħu jiġu mqassra kif ġej: Fir-rigward tal-ewwel aggravju, il-Qorti Ġenerali wettqet żball ta' liġi meta ddeċidiet li l-Bord tal-Appell ġustament qies tliet ritratti li ma kellhomx data u xi fatturi bħala provi konkreti u oġġettivi, biżżejjed biex juru l-użu ġenwin mit-trade mark preċedenti, b'mod partikolari fir-rigward tan-natura tal-użu. Fir-rigward tat-tieni aggravju, il-Qorti Ġenerali ma ħaditx inkunsiderazzjoni n-natura derogatorja tal-Artikolu 15(1)(a) tar-Regolament Nru 207/2009 li jeħtieġ, minħabba raġunijiet ta' ċertezza legali u ta' prevedibbiltà, interpretazzjoni stretta u limitata, evalwazzjoni tal-elementi kollha tat-trade mark fil-forma li fiha hija ġiet irreġistrata. Konsegwentement, il-Qorti Ġenerali wettqet żball ta' liġi meta kkonfermat il-konstatazzjoni tal-Bord tal-Appell li tipprovdi li l-forma użata tat-trade mark kienet ikkostitwixxiet użu ġenwin peress li ma biddlitx il-karattru distintiv tat-trade mark preċedenti fil-forma li fiha hija ġiet irreġistrata, sa fejn il-Bord tal-Appell ma kkunsidrax l-elementi kollha tat-trade mark preċedenti. Fir-rigward tat-tielet aggravju, il-Qorti Ġenerali interpretat b'mod inkorrett l-Artikolu 8(1)(b) tar-Regolament Nru 207/2009 sa fejn, fil-kuntest tal-evalwazzjoni tagħha tal-konklużjonijiet tal-Bord tal-Appell dwar ix-xebh tas-sinjali u l-probabbiltà ta' konfużjoni, hija ma kkunsidratx b'mod xieraq il-fatt li, fl-ewwel lok, fil-kawża ineżami l-livell ta' attenzjoni tal-pubbliku rilevanti huwa pjuttost għoli, li, fit-tieni lok, il-konsumatur medju normalment jipperċepixxi t-trade mark bħala ħaġa sħiħa u ma jeżaminax id-dettalji differenti tagħha u li, fit-tielet lok, huwa biss jekk il-komponenti l-oħra kollha tat-trade mark ikunu neġliġibbli li l-evalwazzjoni tax-xebh tista' ssir sempliċement abbażi tal-element dominanti. Li kieku ħadet debitament inkunsiderazzjoni dawn l-aspetti, hija ma kinitx tikkonkludi li teżisti probabbiltà ta' riskju. Konsegwentement, peress li s-sentenza appellata ma hijiex konformi mad-dispożizzjonijiet tar-Regolament Nru 207/2009, Lidl Stiftung & Co. KG titlob l-annullament tagħha. Lingwa tal-kawża: l-Ispanjol Lingwa tal-kawża: it-Taljan tannulla fl-intier tagħha d-deċiżjoni kkontestata minħabba assenza ta' motivazzjoni jew motivazzjoni insuffiċjenti li wasslu għall-ksur tad-drittijiet tad-difiża tal-kumpannija kif ukoll tal-prinċipju ta' amministrazzjoni tajba; tannulla fl-intier tagħha d-deċiżjoni kkontestata minħabba eċċess u użu ħażin tal-poter li wasslu għall-qlib tal-oneru tal-prova; tannulla fl-intier tagħha jew parzjalment id-deċiżjoni kkontestata minħabba eċċess tal-poteri mogħtija mill-Artikolu 18 lill-Kummissjoni, ksur tal-prinċipji ta' proporzjonalità u ta' amministrazzjoni tajba, nuqqas tal-proċedura kontradittorja, bi ksur tal-Aħjar Prattiki (Best Practices) tal-Kummissjoni; tannulla s-sentenza kkontestata fir-rigward tal-ħlas tal-ispejjeż tal-kawża tal-ewwel istanza minn Buzzi Unicem; tikkundanna lill-Kummissjoni għall-ispejjeż ta' din il-kawża kif ukoll dawk marbuta mal-Kawża T-297/11. L-ewwel aggravju huwa bbażat fuq żball ta' liġi u assenza ta' motivazzjoni jew motivazzjoni insuffiċjenti dwar ir-raġunijiet tal-ksur tad-drittijiet tad-difiża u l-ksur tal-prinċipju ta' amministrazzjoni tajba Permezz tal-ewwel aggravju, Buzzi Unicem teċepixxi li d-deċiżjoni kkontestata hija vvizjata minn żball ta' liġi u minn assenza jew nuqqas ta' motivazzjoni fejn hija tikkonkludi li r-riferiment ġeneriku għal ksur allegat fid-deċiżjoni ta' ftuħ kienet motivazzjoni suffiċjenti għal talba ta' informazzjoni skont l-Artikolu 18(3) billi tintegra "il-livell minimu ta' ċarezza" mitlub minn din id-dispożizzjoni fir-rigward għas-suġġett u għall-għan tat-talba. It-tieni aggravju huwa bbażat fuq żball manifest ta' evalwazzjoni u żball ta' liġi fir-rigward tal-allegat eċċess u użu ħażin tal-poter tal-Kummissjoni li wasslu għall-qlib tal-oneru tal-prova It-tielet aggravju huwa bbażat fuq żball ta' fatt u ta' liġi, b'motivazzjoni illoġika tal-eċċess tal-poter fir-rigward tad-dispożizzjonijiet tal-Artikolu 18 tar-Regolament Nru 1/2003 Permezz tat-tielet aggravju, Buzzi Unicem tallega l-applikazzjoni żbaljata tal-prinċipji dwar l-obbligi ta' kooperazzjoni tal-impriżi, peress li sostniet li l-Kummissjoni imponiet legalment fuq l-impriżi sabiex iwieġbu għal mistoqsijiet mhux ta' sempliċi fatt, għal informazzjoni li l-Kummissjoni kienet taf li ma kinitx disponibbli għall-impriża u għal informazzjoni ulterjuri li l-Kummissjoni setgħat tikseb b'mod indipendenti. Ir-raba' aggravju huwa bbażat fuq żball ta' liġi u nuqqas ta' motivazzjoni fir-rigward tal-ksur tal-prinċipju ta' proporzjonalità u ta' eċċess tal-poter relatat mal-Artikolu 18 Permezz tar-raba' aggravju ir-rikorrenti ssostni li s-sentenza kkontestata hija vvizjata minn assenza ta' motivazzjoni jew nuqqas ta' motivazzjoni u żball ta' liġi fir-rigward tal-ksur tal-prinċipju ta' proporzjonalità li wassal għal oneru eċċessiv għall-partijiet minħabba talbiet għal informazzjoni, ir-repetizzjoni u r-riformulazzjoni tagħhom, il-proposta ta' varjanti u mistoqsijiet ġodda, ir-rifjut li tiġi limitata l-informazzjoni li għandha tiġi prodotta, l-għażla li titlob deċiżjoni minkejja l-informazzjoni diġà pprovduta preċedentement. Il-ħames aggravju huwa bbażat fuq żball ta' liġi u assenza ta' motivazzjoni fuq il-ksur tal-Aħjar Prattiki tal-Kummissjoni u tal-prinċipju ta' amministrazzjoni tajba Permezz tal-ħames aggravju Buzzi Unicem issostni li l-iżball ta' liġi billi l-Qorti Ġenerali ddeċidiet li l-Aħjar Prattiki tal-Kummissjoni ma humiex vinkolanti għaliha meta, filwaqt li ddeċidiet li titlob lill-impriżi sabiex jikkumentaw dwar l-abbozz ta' deċiżjoni skont l-Artikolu 18(3), hija mbagħad ma tat ebda kunsiderazzjoni tal-kummenti li rċeviet u biddlet b'mod sinjifikattiv it-test tad-deċiżjoni finali. Qed jtiġi kkontestata wkoll l-assenza ta' motivazzjoni fir-rigward tal-ksur tal-prinċipju ta' amministrazzjoni tajba min-naħa tal-Kummissjoni minħabba l-mod li bih hija eżerċitat il-poter li titlob informazzjoni. Lingwa tal-kawża: it-Taljan tannulla s-sentenza fl-intier tagħha flimkien mal-konsegwenzi kollha tad-deċiżjoni kkontestata, inkluż l-annullament tagħha fejn jitqies xieraq u meħtieġ, tordna l-miżuri ta' organizzazzjoni tal-proċedura u/jew miżuri istruttorji stabbiliti rispettivament fl-Artikoli 62 u 64 tar-Regoli tal-Proċedura tal-Qorti tal-Ġustizzja; tikkundanna lill-Kummissjoni għall-ispejjeż tal-proċeduri, inkluż il-proċedura quddiem il-Qorti Ġenerali u sussidjarjament, fil-każ li t-talbiet ta' hawn fuq ma jkunux possibbli, tirrinvija l-kawża lill-Qorti Ġenerali, anki bl-iskop eventwali li twettaq il-miżuri istruttorji jew ta' organizzazzjoni tal-proċedura li l-Qorti tal-Ġustizzja ma tkunx iddeċidiet dwarhom. L-ewwel aggravju: identifikazzjoni żbaljata tad-destinatarju tad-deċiżjoni kkontestata It-tieni aggravju: motivazzjoni kontradittorja u illoġika fl-eżami tal-ilment ibbażat fuq ksur mill-Kummissjoni tal-Artikolu 296 TFUE Permezz tat-tieni aggravju Italmobiliare tallega motivazzjoni kontradittorja u illoġika tal-Qorti Ġenerali fejn din tal-aħħar, filwaqt li tirrikonoxxi li l-motivazzjoni tal-Kummissjoni hija insuffiċjenti f'termini tas-suġġett u tal-iskop tat-talba, tikkunsidraha eżawrjenti fil-konfront ta' dak stipulat fid-deċiżjoni tal-ftuħ, minkejja li din tal-aħħar ma żżid xejn ta' natura sostantiva mal-kontenut tad-deċiżjoni kkontestata. Motivazzjoni insuffiċjenti tad-deċiżjoni kkontestata qabel, u wara s-sentenza, huwa wkoll ikkonstatat fir-rigward tar-rekwiżit tan-neċessità tal-informazzjoni mitluba, kif ukoll b'riferiment għall-għażla li tintuża' bħala strument id-deċiżjoni msemmija fl-Artikolu 18(3) tar-Regolament 1/2003. Permezz tat-tielet aggravju Italmobiliare tikkontesta l-analiżi magħmula mill-Qorti Ġenerali fir-rigward tal-allegat nuqqas ta' setgħa tal-Kummissjoni li tadotta d-deċiżjoni kkontestata. Il-Qorti Ġenerali essenzjalment naqset milli teżamina l-provi prodotti mir-rikorrenti insostenn tal-ilment tagħha, u ma adottatx miżuri ta' organizzazzjoni tal-proċedura għall-verifika tal-provi li fil-fehma tal-Kummissjoni kienu jiġġustifikaw l-adozzjoni tat-talba għal informazzjoni. Ir-raba' aggravju: motivazzjoni insuffiċjenti, motivazzjoni kontradittorja u illoġika dwar l-eżami tal-ilment ibbażat fuq il-ksur tal-prinċipju ta' proporzjonalità Permezz tar-raba' aggravju Italmobiliare tikkontesta l-motivazzjoni insuffiċjenti u/jew il-motivazzjoni kontradittorja dwar l-allegat ksur mill-Kummissjoni tal-prinċipju ta' proporzjonalità, spjegata mill-aspetti li ġejjin: i) l-inkapaċità tat-talba għal informazzjoni li tikseb f'dan il-każ l-iskop imfittex; ii) l-ispiża eċċessiva mitluba mill-kumpannija għat-tħejjija tat-tweġiba għat-talba għal informazzjoni u iii) il-ksur tal-kriterju tal-miżura inqas oneruża li fi kwalunkwe każ teħtieġ li l-għanijiet previsti mill-investigazzjoni għandhom jinkisbu permezz tal-adozzjoni ta' miżuri li jinvolvu sagrifiċċju iżgħar għas-sitwazzjoni ġuridika tad-destinatarji tal-istess miżuri. Il-ħames aggravju: motivazzjoni insuffiċjenti fir-rigward tal-allegat ksur tad-dritt għal smigħ Permezz tal-ħames aggravju Italmobiliare tikkontesta l-motivazzjoni insuffiċjenti tas-sentenza fir-rigward tal-allegat ksur tad-dritt għal smigħ. Il-Qorti Ġenerali kkonkludiet b'mod żbaljat li l-"mod" li bih il-Kummissjoni tmexxi konsultazzjoni jista' jkun nieqes mill-istħarriġ ġudizzjarju mis-sempliċi fatt li l-Kummissjoni stess ma kellha l-"ebda obbligu" li tagħmel hekk. Lingwa tal-kawża: il-Franċiż Lingwa tal-kawża: il-Franċiż Lingwa tal-kawża: il-Grieg Skont id-dispożizzjonijiet tad-Direttiva tal-Kunsill 80/987/KEE, il-ħlas min-Naftiko Apomachiko Tameio (NAT), previst mill-Artikolu 29 tal-Liġi 1220/1981, ta' somma li tirrappreżenta sa tliet xhur ta' salarju, stabbilita skont il-ftehimiet kollettivi rilevanti dwar is-salarji bażiċi u l-allowances, lill-baħħara Griegi rreklutati bħala tali fuq bastimenti li jtajru bandiera Griega jew fuq bastimenti barranin affiljati man-NAT, fil-każ previst minn dan l-artikolu, jiġifieri biss f'każ ta' abbandun ta' dawn il-baħħara barra mill-pajjiż, għandu jiġi kkunsidrat li jikkostitwixxi protezzjoni ekwivalenti? Lingwa tal-kawża: l-Ispanjol Rikors ippreżentat kontra d-deċiżjoni tal-Ewwel Bord tal-Appell tal-UASI, tal-21 ta' Jannar 2009 (Każ R 551/2008-1), dwar proċedimenti ta' oppożizzjoni bejn DL Sports & Marketing Ltda u Aurelio Muñoz Molina. Ir-rikors huwa miċħud. Nike International Ltd hija kkundannata għall-ispejjeż tagħha kif ukoll dawk sostnuti mill-Uffiċċju għall-Armonizzazzjoni fis-Suq Intern (Trade marks u Disinni) (UASI) quddiem il-Qorti tal-Ġustizzja u l-Qorti Ġenerali. Lingwa tal-kawża: l-Olandiż Id-Deċiżjoni tal-Kummissjoni 2010/668/UE, tal-4 ta' Novembru 2010 li teskludi ċertu nfiq mill-Istati Membri taħt it-Taqsima tal-Garanzija tal-Fond Agrikolu Ewropew ta' Gwida u Garanzija (FAEGG), fi ħdan il-Fond Agrikolu Ewropew ta' Garanzija (FAEG) u l-Fond Agrikolu Ewropew għal Żvilupp Rurali (FAEŻR), minn finanzjament mill-Unjoni Ewropea, hija annullata sa fejn tapplika korrezzjoni finanzjarja għar-Renju tal-Pajjiżi l-Baxxi fil-kuntest tas-sistema Ewropea tal-kwota għall-produzzjoni ta' lamtu tal-patata għas-snin 2003 sa 2008. Il-Kummissjoni Ewropea hija kkundannata għall-ispejjeż. Ir-Repubblika Federali tal-Ġermanja għandha tbati l-ispejjeż tagħha stess. Lingwa tal-kawża: il-Franċiż Appell mis-sentenza tat-Tribunal għas-Servizz Pubbliku tal-Unjoni Ewropea (It-Tieni Awla) tad-29 ta' Settembru 2011, Kimman vs Il-Kummissjoni (F-74/10, li għadha ma ġietx ippubblikata fil-Ġabra), u intiż għall-annullament ta' din is-sentenza. Is-sentenza tat-Tribunal għas-Servizz Pubbliku tal-Unjoni Ewropea (It-Tieni Awla) tad-29 ta' Settembru 2011, Kimman vs Il-Kummissjoni (F-74/10), hija annullata, minn naħa, peress li tiddikjara ammissibbli t-tieni motiv, l-ewwel sitt partijiet tat-tielet motiv u r-raba' motiv, salv l-ilment li x-xogħol imwettaq mill-appellant fl-interess tal-istituzzjoni ma ttiħidx inkunsiderazzjoni, li tqajjem mill-appellant fil-kuntest tal-proċedura fl-ewwel istanza kif ukoll, peress li l-Kummissjoni Ewropea ġiet ikkundannata li tbati, barra l-ispejjeż tagħha, kwart tal-ispejjeż relatati mal-imsemmija proċedura tal-appellant. L-appell prinċipali huwa miċħud. Ir-rikors ippreżentat minn Eugène Emile Marie Kimman quddiem Tribunal għas-Servizz Pubbliku huwa miċħud. E. Kimman huwa kkundannat iħallas l-ispejjeż kollha relatati kemm mal-ewwel istanza u kof ukoll mal-appell prinċipali. Kull parti għandha tbati l-sipejjeż tagħha fil-kuntest tal-appll inċidentali. Lingwa tal-kawża: il-Ġermaniż Rikors ippreżentat kontra d-deċiżjoni tal-Ewwel Bord tal-Appell tal-UASI tas-26 ta' Jannar 2012 (Każ R 1956/2010-1), dwar proċedimenti ta' oppożizzjoni bejn Thermofilm Australia Pty Ltd u Moonich Produktkonzepte & Realisierung GmbH. Ir-rikors huwa miċħud. Moonich Produktkonzepte & Realisierung GmbH għandha tbati l-ispejjeż tagħha kif ukoll dawk tal-Uffiċċju għall-Armonizzazzjoni fis-Suq Intern (Trade marks u Disinni) (UASI) u l-ispejjeż ta' Thermofilm Australia Pty Ltd. Lingwa tal-kawża: il-Franċiż Ir-Regolament ta' Implimentazzjoni tal-Kunsill (UE) Nru 363/2013, tat-22 ta' April 2013, li jimplimenta r-Regolament tal-Kunsill (UE) Nru 36/2012 dwar miżuri ristrettivi fid-dawl tas-sitwazzjoni fis-Sirja, huwa annullat sa fejn jikkonċerna lil Mohamad Nedal Alchaar. Il-kumplament tar-rikors huwa miċħud. Il-Kunsill tal-Unjoni Ewropea huwa kkundannat ibati l-ispejjeż tiegħu kif ukoll żewġ terzi tal-ispejjeż sostnuti minn M. N. Alchaar. M. N. Alchaar huwa kkundannat ibati terz mill-ispejjeż tiegħu. Il-Kummissjoni Ewropea għandha tbati l-ispejjeż tagħha. Lingwa tal-kawża: il-Ġermaniż Rikors ippreżentat kontra d-deċiżjoni tar-Raba' Bord tal-Appell tal-UASI tat-2 ta' Marzu 2012 (Każ R 2546/2010-1), dwar proċedimenti ta' oppożizzjoni bejn DeguDent GmbH u Jyoti Ceramic Industries PVT. Ir-rikors huwa miċħud. Ltd għandha tbati l-ispejjeż tagħha kif ukoll dawk tal-Uffiċċju għall-Armonizzazzjoni fis-Suq Intern (Trade marks u Disinni) (UASI) u ta' DeguDent GmbH. Lingwa tal-kawża: l-Ispanjol Talba għall-annullament tad-Deċiżjoni (2012) 3025 finali tal-Kummissjoni Ewropea, tat-8 ta' Mejju 2012, dwar l-għajnuna mill-Istat SA.22668 [C 8/2008 (NN 4/2008)], li Spanja implementat favur Ciudad de la Luz, SA. Ir-rikorsi huma miċħuda. Ciudad de la Luz, SA, Sociedad Proyectos Temáticos de la Comunidad Valenciana, SA u r-Renju ta' Spanja għandhom ibatu, minbarra l-ispejjeż tagħhom, dawk tal-Kummissjoni Ewropea. Lingwa tal-kawża: l-Ingliż Id-Deċiżjoni ta' Implimentazzjoni tal-Kunsill 2012/256/PESK, tal-14 ta' Mejju 2012, li timplimenta d-Deċiżjoni 2011/782/PESK dwar miżuri restrittivi kontra s-Sirja, kif ukoll ir-Regolament ta' Implimentazzjoni tal-Kunsill (UE) Nru 410/2012, tal-14 ta' Mejju 2012, li jimplimenta l-Artikolu 32(1) tar-Regolament (UE) Nru 36/2012 dwar miżuri restrittivi fid-dawl tas-sitwazzjoni fis-Sirja, huma annullati, sa fejn jikkonċernaw lil M. Al-Tabbaa. Id-Deċiżjoni tal-Kunsill 2012/739/PESK, tad-29 ta' Novembru 2012, dwar miżuri restrittivi kontra s-Sirja u li tħassar id-Deċiżjoni 2011/782 u r-Regolament ta' Implimentazzjoni (UE) tal-Kunsill Nru 1117/2012, tad-29 ta' Novembru 2012, li jimplimenta l-Artikolu 32(1) tar-Regolament (UE) Nru 36/2012, huma annullati, sa fejn jikkonċernaw lil M. Al-Tabbaa. Ir-Regolament ta' Implimentazzjoni tal-Kunsill (UE) Nru 363/2013, tat-22 ta' April 2013, li jimplimenta r-Regolament Nru 36/2012, kif ukoll id-Deċiżjoni ta' Implimentazzjoni tal-Kunsill 2013/185/PESK, tat-22 ta' April 2013, li timplimenta d-Deċiżjoni 2012/739, huma annullati, sa fejn jikkonċernaw lil M. Al-Tabbaa. Id-Deċiżjoni tal-Kunsill 2013/255/PESK, tal-31 ta' Mejju 2013, dwar miżuri restrittivi kontra s-Sirja, hija annullata, sa fejn tikkonċerna lil M. Al-Tabbaa. L-effetti tad-Deċiżjoni 2013/255 għandhom jinżammu fir-rigward ta' M. Al-Tabbaa sad-dħul fis-seħħ tal-annullament parzjali tar-Regolament ta' Implimentazzjoni Nru 363/2013, li jimplimenta r-Regolament Nru 36/2012. Ma hemmx lok li tingħata deċiżjoni dwar ir-rikors fil-Kawża T-74/13. Il-Kunsill tal-Unjoni Ewropea għandha tbati, minbarra l-ispejjeż tagħha stess, dawk esposti mir-rikorrent fil-Kawża T-329/12 u tliet kwarti tal-ispejjeż esposti mill-istess rikorrent fil-Kawża T-74/113. Ir-rikorrent għandu jbati kwart tal-ispejjeż tiegħu fil-Kawża T-7413. Lingwa tal-kawża: l-Isvediż Rikors kontra d-deċiżjoni tat-Tieni Bord tal-Appell tal-UASI tat-18 ta' Settembru 2012 (Każ R 46/2012-2), dwar applikazzjoni għar-reġistrazzjoni tat-trade mark figurattiva gifflar bħala trade mark Komunitarja. Ir-rikors huwa miċħud. Pågen Trademark AB hija kkundannata għall-ispejjeż. Lingwa tal-kawża: l-Ingliż Id-Deċiżjoni tal-Kunsill 2012/635/PESK, tal-15 ta' Ottubru 2012, li temenda d-Deċiżjoni 2010/413/PESK dwar miżuri restrittivi kontra l-Iran, hija annullata sa fejn inkludiet l-isem ta' National Iranian Tanker Company fl-Anness II tad-Deċiżjoni tal-Kunsill 2010/413/PESK, tas-26 ta' Lulju 2010, dwar miżuri restrittivi kontra l-Iran u li tħassar il-Pożizzjoni Komuni 2007/140/PESK. Ir-Regolament ta' Implimentazzjoni tal-Kunsill (UE) Nru 945/2012, tal-15 ta' Ottubru 2012, li jimplimenta r-Regolament (UE) Nru 267/2012 dwar miżuri restrittivi kontra l-Iran, huwa annullat sa fejn inkluda l-isem ta' National Iranian Tanker Company fl-Anness IX tar-Regolament tal-Kunsill (UE) Nru 267/2012, tat-23 ta' Marzu 2012, dwar miżuri restrittivi kontra l-Iran u li jħassar ir-Regolament (UE) Nru 961/2010. L-effetti tad-Deċiżjoni 2012/635 u tar-Regolament ta' Implimentazzjoni Nru 945/2012 huma miżmuma f'dak li jirrigwarda lil National Iranian Tanker Company, sad-data tal-iskadenza tat-terminu għall-preżentata ta' appell previst fl-ewwel paragrafu tal-Artikolu 56 jew, jekk jiġi ppreżentat appell f'dan it-terminu, sakemm dan l-appell jiġi miċħud. Il-Kunsill tal-Unjoni Ewoprea għandu jbati, minbarra l-ispejjeż tiegħu, dawk sostnuti minn National Iranian Tanker Company. Lingwa tal-kawża: l-Ingliż Rikors ippreżentat kontra d-deċiżjoni tat-Tieni Bord tal-Appell tal-UASI, tal-10 ta' Ottubru 2012 (Każ R 213/2012-2), dwar proċedimenti ta' oppożizzjoni bejn Montres Tudor SA u Advance Magazine Publishers, Inc. Ir-rikors huwa miċħud Advance Magazine Publishers, Inc. hija kkundannata għall-ispejjeż Lingwa tal-kawża: it-Taljan Appell mis-sentenza tat-Tribunal għas-Servizz Pubbliku tal-Unjoni Ewropea (L-Ewwel Awla) tas-6 ta' Novembru 2012, Marcuccio vs Il-Kummissjoni (F-41/06 RENV, li għadha ma ġietx ippubblikata fil-Ġabra), u intiż għall-annullament ta' din is-sentenza. L-appell huwa miċħud. Luigi Marcuccio għandu jbati l-ispejjeż tiegħu stess kif ukoll dawk esposti mill-Kummissjoni Ewropea fil-kuntest ta' din l-istanza. Lingwa tal-kawża: l-Ingliż Id-Deċiżjoni tal-Kunsill 2012/829/PESK, tal-21 ta' Diċembru 2012, li temenda d-Deċiżjoni 2010/413/PESK dwar miżuri restrittivi kontra l-Iran hija annullata sa fejn inkludiet l-isem ta' Babak Zanjani fl-Anness II tad-Deċiżjoni tal-Kunsill 2010/413, tas-26 ta' Lulju 2010, dwar miżuri restrittivi kontra l-Iran u li tħassar il-Pożizzjoni Komuni 2007/140/PESK. Ir-Regolament ta' Implimentazzjoni tal-Kunsill (UE) Nru 1264/2012, tal-21 ta' Diċembru 2012, li jimplimenta r-Regolament (UE) Nru 267/2012 dwar miżuri restrittivi kontra l-Iran, huwa annullat sa fejn inkluda l-isem ta' B. Zanjani fl-Anness IX tar- Regolament tal-Kunsill (UE) Nru 267/2012, tat- 23 ta' Marzu 2012, dwar miżuri restrittivi kontra l-Iran u li jħassar ir-Regolament (UE) Nru 961/2010. L-effetti tad-Deċiżjoni 2012/829 u tar-Regolament ta' Implementazzjoni Nru 1264/2012 għandhom jibqgħu fis-seħħ f'dak li jikkonċerna lil B. Zanjani, sad-data tal-iskadenza tat-terminu għall-preżentata ta' appell imsemmi fl-ewwel paragrafu tal-Artikolu 56 tal-Istatut tal-Qorti tal-Ġustizzja tal-Unjoni Ewropea jew, jekk appell ikun ġie ppreżentat f'dan it-terminu, sakemm jiġi miċħud dan l-appell. Il-kumplament tar-rikors huwa miċħud. Il-Kunsill tal-Unjoni Ewropea għandu jbati, minbarra l-ispejjeż tiegħu, dawk sostnuti minn B. Zanjani. Lingwa tal-kawża: l-Ingliż Id-Deċiżjoni tal-Kunsill 2012/829/PESK, tal-21 ta' Diċembru 2012, li temenda d-Deċiżjoni 2010/413/PESK dwar miżuri restrittivi kontra l-Iran, hija annullata sa fejn din tinkludi isem Sorinet Commercial Trust Bankers Ltd fl-Anness II tad-Deċiżjoni tal-Kunsill 2010/413/PESK, tas-26 ta' Lulju 2010, dwar miżuri restrittivi kontra l-Iran u li tħassar il-Pożizzjoni Komuni 2007/140/PESK. Ir-Regolament ta' Implimentazzjoni tal-Kunsill (UE) Nru 1264/2012, tal-21 ta' Diċembru 2012, li jimplimenta r-Regolament (UE) Nru 267/2012 dwar miżuri restrittivi kontra l-Iran, huwa annullat sa fejn dan jinkludi isem Sorinet Commercial Trust Bankers Ltd fl-Anness IX tar-Regolament tal-Kunsill (UE) Nru 267/2012, tat-23 ta' Marzu 2012, dwar miżuri restrittivi kontra l-Iran u u li jħassar ir-Regolament (UE) Nru 961/2010. Id-Deċiżjoni tal-Kunsill 2013/270/PESK, tas-6 ta' Ġunju 2013, li temenda d-Deċiżjoni 2010/413/PESK, hija annullata sa fejn din żammet isem Sorinet Commercial Trust Bankers Ltd fl-Anness II tad-Deċiżjoni 2010/413. Ir-Regolament ta' Implimentazzjoni tal-Kunsill (UE) Nru 522/2013, tas-6 ta' Ġunju 2013, li jimplimenta r-Regolament (UE) Nru 267/2012, huwa annullat sa fejn dan żamm isem Sorinet Commercial Trust Bankers Ltd fl-Anness IX tar-Regolament Nru 267/2012. L-effetti tal-Anness II tad-Deċiżjoni 2010/413, kif emendata bid-Deċiżjoni 2013/270, u tal-Anness IX tar-Regolament Nru 267/2012, kif emendat bir-Regolament ta' Implimentazzjoni Nru 522/2013, f'dak li jikkonċerna lil Sorinet Commercial Trust Bankers Ltd, huma miżmuma sad-data ta' skadenza tat-terminu għall-preżentata ta' appell imsemmi fl-ewwel paragrafu tal-Artikolu 56 tal-Istatut tal-Qorti tal-Ġustizzja tal-Unjoni Ewropea jew, jekk f'dan it-terminu jkun ġie ppreżentat appell, saċ-ċaħda tal-appell. Il-Kunsill tal-Unjoni Ewropea għandu jbati, minbarra l-ispejjeż tiegħu stess, dawk sostnuti minn Sorinet Commercial Trust Bankers. Lingwa tal-kawża: l-Ingliż Id-Deċiżjoni tal-Kunsill 2012/829/PESK, tal-21 ta' Diċembru 2012, li temenda d-Deċiżjoni 2010/413/PESK dwar miżuri restrittivi kontra l-Iran, hija annullata sa fejn din tinkludi l-isem ta' Sharif University of Technology fl-Anness II tad-Deċiżjoni tal-Kunsill 2010/413/PESK, tas-26 ta' Lulju 2010, dwar miżuri restrittivi kontra l-Iran u li tħassar il-Pożizzjoni Komuni 2007/140/PESK. Ir-Regolament ta' Implimentazzjoni tal-Kunsill (UE) Nru 1264/2012, tal-21 ta' Diċembru 2012, li jimplimenta r-Regolament (UE) Nru 267/2012 dwar miżuri restrittivi kontra l-Iran, huwa annullat sa fejn dan jinkludi l-isem ta' Sharif University of Technology fl-Anness IX tar-Regolament tal-Kunsill (UE) Nru 267/2012, tat-23 ta' Marzu 2012, dwar miżuri restrittivi kontra l-Iran u li jħassar ir-Regolament (UE) Nru 961/2010. L-effetti tad-Deċiżjoni 2012/829 u tar-Regolament ta' Implimentazzjoni Nru 1264/2012 għandhom jinżammu fis-seħħ, fir-rigward ta' Sharif University of Technology, għal perijodu ta' xahrejn dekorribbli mill-għoti tas-sentenza odjerna. Il-Kunsill tal-Unjoni Ewropea għandu jbati, minbarra l-ispejjeż tiegħu, dawn sostnuti minn Sharif University of Technology. Lingwa tal-kawża: l-Ispanjol Rikors ippreżentat kontra d-deċiżjoni tat-Tieni Bord tal-Appell tal-UASI, tal-10 ta' April 2013 (Każ R 1935/2012-2), dwar proċedimenti ta' oppożizzjoni bejn Construcción, Promociones e Instalaciones, SA, et Copisa Proyectos y Mantenimientos Industriales, SA. Ir-rikors huwa miċħud. Lingwa tal-kawża: l-Ingliż Rikors għal annullament ippreżentat kontra d-deċiżjoni tar-Raba' Bord tal-Appell tal-UASI tat-18 ta' Ġunju 2013 (Każ R 2112/2012-4) dwar proċedimenti ta' oppożizzjoni bejn You-View.tv u YouView TV Ltd. Id-deċiżjoni tar-Raba' Bord tal-Appell tal-Uffiċċju għall-Armonizzazzjoni fis-Suq Intern (Trade marks u Disinni) (UASI) tat-18 ta' Ġunju 2013 (Każ R 2112/2012-4), dwar proċedimenti ta' oppożizzjoni bejn You-View.tv u YouView TV Ltd, hija annullata. Il-kumplament tat-talbiet tar-rikors huwa miċħud. L-UASI huwa kkundannat għall-ispejjeż. Lingwa tal-kawża: l-Ingliż tannulla d-deċiżjoni tal-Ewwel Bord tal-Appell tal-Uffiċċju għall-Armonizzazzjoni fis-Suq Intern (Trade marks u Disinni) tas-16 ta' Jannar 2014 fil-Każ R 836/2013-1; tikkundanna lill-konvenut għall-ispejjeż. Lingwa tal-kawża: l-Ingliż tannulla d-deċiżjoni tal-Ewwel Bord tal-Appell tal-Uffiċċju għall-Armonizzazzjoni fis-Suq Intern (Trade marks u Disinni), tas-16 ta' Jannar 2014, fil-Każ R 837/2013-1; tikkundanna lill-konvenut għall-ispejjeż tal-proċeduri. Lingwa tal-kawża: l-Ingliż tannulla d-deċiżjoni tal-Ewwel Bord tal-Appell tal-Uffiċċju għall-Armonizzazzjoni fis-Suq Intern (Trade marks u Disinni) tas-16 ta' Jannar 2014 fil-Każ 838/2013-1; tikkundanna lill-konvenut għall-ispejjeż. tannulla d-deċiżjoni tar-Raba' Bord tal-Appell tal-Uffiċċju għall-Armonizzazzjoni fis-Suq Intern (Trade marks u Disinni), tal-14 ta' Marzu 2014, mogħtija fil-Każ R 609/2011-4; tikkundanna lill-konvenut għall-ispejjeż. Lingwa tal-kawża: l-Ingliż tannulla d-deċiżjoni tar-Raba' Bord tal-Appell tal-Uffiċċju għall-Armonizzazzjoni fis-Suq Intern (Trade marks u Disinni) tas-27 ta' Marzu 2014 fil-Każ R 540/2013-2; tikkundanna lill-konvenut għall-ispejjeż. Lingwa tal-kawża: l-Ingliż tannulla l-punt I.B.8 tal-Anness IX għar-Regolament tal-Kunsill (UE) Nru 267/2012 sa fejn dan ikompli jaffettwa lir-rikorrent direttament kif previst fl-avviż tal-15 ta' Marzu 2014; tikkundanna lill-Kunsill ibati, minbarra l-ispejjeż tiegħu stess, dawk sostnuti mir-rikorrent. Insostenn tar-rikors tiegħu, ir-rikorrent jinvoka żewġ motivi. L-ewwel motiv ibbażat fuq il-fatt li d-deċiżjoni tal-Kunsill wara r-reviżjoni li tinsab fl-avviż tal-15 ta' Marzu 2014 kisret ir-rekwiżiti proċedurali li tagħti motivazzjoni xierqa u li tosserva d-drittijiet tad-difiża u d-dritt għal protezzjoni ġudizzjarja effettiva. It-tieni motiv ibbażat fuq il-fatt li Sina Bank ma huwiex marbut mal-interessi tad-"Daftar" u ma jikkontribwixxix għall-finanzjament tal-hekk imsejħa interessi strateġiċi tal-istat u lanqas għall-programm nukleari tiegħu. Għaldaqstant, il-kriterji sostantivi li jippermettu nomina taħt l-atti kkontestati ma humiex issodisfatti fir-rigward tal-Bank u/jew il-Kunsill wettaq żball manifest ta' evalwazzjoni meta ddetermina jekk dawn il-kriterji ġewx issodisfatti jew le. Il-Kunsill lanqas ma applika l-kriterju korrett. Lingwa tal-kawża: l-Ingliż tannulla, b'mod sħiħ jew parzjalment, l-Artikoli 1, 2, 3 u 4 tad-Deċiżjoni tal-Kummissjoni C(2014) 2139, tat-2 ta' April 2014, fil-Każ COMP/39.610 – Power Cables, sa fejn daw jikkonċernaw lir-rikorrenti; u/jew tnaqqas il-multa imposta fuq ir-rikorrenti mill-Artikolu 2 tad-deċiżjoni; tordna lill-Kummissjoni tbati l-ispejjeż tal-kawża. Insostenn tar-rikors tagħha, ir-rikorrenti tinvoka sitt motivi. It-tieni motiv, li jallega li d-deċiżjoni kkontestata tikser l-Artikolu 2 tar-Regolament tal-Kunsill (KE) Nru 1/2003 u l-Artikolu 296 TFUE għaliex ma tipprovax b'mod sodisfaċjenti fil-liġi li GS Group effettivament eżerċitat influwenza deċiżiva fuq Prysmian matul il-perijodu rilevanti. It-tielet motiv, li jallega li d-deċiżjoni kkontestata tikser l-Artikolu 101 TFUE u l-Artikolu 23(2) tar-Regolament tal-Kunsill (KE) Nru 1/2003, peress li tikser il-prinċipju ta' responsabbiltà personali u l-preżunzjoni tal-innoċenza. Ir-raba' motiv, li jallega li d-deċiżjoni kkontestata tikser l-Artikolu 101 TFUE u l-Artikolu 23(2) tar-Regolament tal-Kunsill (KE) Nru 1/2003 peress li tikser il-prinċipji taċ-ċertezza legali u li l-penali għandha tkun speċifika għal min iwettaq l-offiża, għaliex il-Kummissjoni ma allokatx il-multa. Il-ħames motiv, li jallega li l-Kummissjoni kisret id-drittijiet tad-difiża tar-rikorrenti (ksur ta' rekwiżit proċedurali essenzjali), għaliex il-Kummissjoni naqset milli tagħti aċċess għal dokumenti essenzjali fi żmien xieraq. Is-sitt motiv, li jallega li l-Qorti Ġenerali għandha tagħti lil GS Group il-benefiċċju ta' kull tnaqqis fil-multa imposta bid-deċiżjoni kkontestata li jista' jiġi konċess lil Prysmian. Lingwa tal-kawża: il-Ġermaniż tannulla d-deċiżjoni tal-Ewwel Bord tal-Appell tal-Uffiċċju għall-Armonizzazzjoni fis-Suq Intern (Trade marks u Disinni) tat-3 ta' April 2014 fil-Każ R 2019/2013-1; tikkundanna lill-konvenut għall-ispejjeż. Lingwa tal-kawża: iċ-Ċek tikkundanna lill-Kunsill għall-ispejjeż tiegħu u għall-ispejjeż kollha sostnuti mir-rikorrent. Insostenn tar-rikors tiegħu, ir-rikorrent jinvoka erba' motivi. L-ewwel motiv ibbażat fuq ksur tal-preżunzjoni ta' innoċenza, tad-dritt għal smigħ xieraq u tad-drittijiet tad-difiża. Bħala ġustifikazzjoni għar-rikors tiegħu r-rikorrent jinvoka l-fatt li ismu ġie inkluż, permezz tad-Deċiżjoni ta' Implimentazzjoni tal-Kunsill 2014/216/PESK, fil-lista li tinsab fl-anness tad-Deċiżjoni tal-Kunsill 2014/119/PESK qabel ma nbdiet investigazzjoni fl-Ukraina dwar l-attività allegatament illegali tiegħu. F'dan ir-rigward ir-rikorrent jinvoka ksur tad-dritt għal smigħ xieraq minħabba l-ksur tal-prinċipju ġuridiku relatat mal-preżunzjoni ta' innoċenza. Barra minn hekk, ir-rikorrent jiddikjara li l-Kunsill ma informaħx li ismu kien ġie inkluż fil-lista u dwar ir-raġunijiet li fuqhom kienu bbażati l-miżuri restrittivi adottati fil-konfront tiegħu, u lanqas ma ppermetta li r-rikorrent isir jaf b'dawn iċ-ċirkustanzi f'terminu raġonevoli wara l-adozzjoni tal-imsemmija miżuri. Fl-aħħar nett, ir-rikorrent jindika li huwa la kellu l-possibbiltà li jesponi b'mod utli l-opinjoni tiegħu dwar id-deċiżjoni kkontestata u lanqas ma kellu l-possibbiltà li jinvoka d-drittijiet tad-difiża tiegħu mill-iktar fis possibbli wara l-adozzjoni tagħha. It-tieni motiv ibbażat fuq l-eċċess ta' poter tal-Kunsill. Ir-rikorrent jikkontesta l-vizzji proċedurali tal-miżura adottata mill-Kunsill. Skont ir-rikorrent il-motivazzjoni tal-ksur hija fformulata b'mod insuffiċjenti u manifestament ma tinkludix raġunijiet politiċi reali jew raġunijiet li jiġġustifikaw l-allegat ksur tad-drittijiet tal-bniedem, iżda tinkludi biss raġunijiet iddikjarati b'mod ġenerali fil-preambolu tad-deċiżjoni. Barra minn hekk, ir-rikorrent josserva li l-Kunsill eċċeda l-poteri tiegħu, peress li r-raġunijiet tal-miżura kkomunikata b'mod uffiċjali ma jaqgħux taħt il-qasam li fir-rigward tiegħu l-Kunsill huwa awtorizzat li jadotta l-imsemmija miżura. It-tielet motiv ibbażat fuq ksur tad-dritt għall-proprjetà. F'dan ir-rigward ir-rikorrent isostni li s-sanzjoni hija sproporzjonata u li kien hemm ksur tal-garanziji offruti mid-dritt internazzjonali intiżi għall-protezzjoni tad-dritt għall-proprjetà. Ir-raba' motiv ibbażat fuq ksur tad-dritt għall-integrità tal-persuna u għar-rispett tal-ħajja privata u tal-familja, kif ukoll fuq ksur tal-projbizzjoni ta' diskriminazzjoni. F'dan ir-rigward ir-rikorrent isostni li l-miżura adottata hija att li jikkawża preġudizzju għall-integrità tal-persuna, li jaffettwa l-isfera familjari u privata tar-rikorrent. Barra minn hekk, ir-rikorrent isostni li l-miżura adottata mill-Kunsill hija diskriminatorja peress li huwa ġie inkluż fil-lista mingħajr ebda raġuni reali filwaqt li, min-naħa l-oħra, il-lista ma tinkludix l-ismijiet tal-persuni li għandhom ikunu inklużi fiha minħabba l-attivitajiet tagħhom li jmorru kontra l-interessi tal-Istat Ukren. Lingwa tal-kawża: l-Ingliż tikkundanna lill-Kummissjoni għall-ispejjeż tar-Renju Unit. L-ewwel motiv ibbażat fuq il-fatt li l-Kummissjoni wettqet żball fl-interpretazzjoni tagħha tal-KAS 8. It-tliet argumenti prinċipali insostenn ta' dak il-motiv huma li: id-deċiżjoni leġiżlattiva sabiex jiġu esklużi l-Artikoli 6, 7 u 8 mill-KAS 8 għandha tidħol fis-seħħ; l-inklużjoni tal-Artikoli 4 u 5 fil-KAS 8 tindika li l-Artikolu 3 huwa insuffiċjenti biex jistabbilixxi kwalunkwe mill-"elementi" tiegħu bħall-obbligi ta' cross-compliance; u hemm loġika bi skop għad-deċiżjoni tal-leġiżlatura tal-UE li titratta l-Artikoli 4 u 5 b'mod differenti mill-Artikoli 6, 7 u 8. It-tieni motiv ibbażat fuq il-fatt li, fl-interpretazzjoni tagħha tal-KAS 8, il-Kummissjoni aġixxiet bi ksur tal-prinċipju ta' ċertezza legali, li japplika b'saħħa partikolari fejn miżura twassal għal konsegwenzi finanzjarji u/jew l-impożizzjoni ta' penalità, jeħtieġ li kull inċertezza tiġi solvuta favur l-bidwi. It-tielet motiv ibbażat fuq il-fatt li, fl-interpretazzjoni tagħha tal-KAS 8, il-Kummissjoni aġixxiet bi ksur tal-prinċipji ta' nondiskriminazzjoni u ta' ugwaljanza fit-trattament, li jeħtieġu li bidwi li naqas li josserva artikolu tar-Regolament 21/2004 li ma huwiex elenkat fil-KAS 8 ma għandux jiġi ttrattat bl-istess mod bħal bidwi li naqas li josserva artikolu tar-Regolament 21/2004 li huwa elenkat fil-KAS 8. Lingwa tal-kawża: l-Ingliż tannulla l-Artikolu 1 tad-Deċiżjoni tal-Kummissjoni C (2014) 2139 finali tat-2 ta' April 2014, dwar proċedura skont l-Artikolu 101 TFUE u l-Artikolu 53 tal-Ftehim ŻEE, Każ COMP/AT.39610 – Power Cables (iktar 'il quddiem id-"Deċiżjoni") sa fejn japplika għal Silec Cable u għal General Cable; sussidjarjament, temenda l-Artikolu 2 tad-Deċiżjoni u tnaqqas l-ammont tal-multa imposta fuq Silec Cable u fuq General Cable fid-dawl tal-argumenti invokati insostenn tar-rikors; tikkundanna lill-Kummissjoni Ewropea għall-ispejjeż kollha. Insostenn tar-rikors tagħha, ir-rikorrenti jinvokaw ħames motivi. L-ewwel motiv huwa bbażat fuq il-fatt li l-Kummissjoni wettqet żball ta' liġi u ma ssodisfatx l-oneru tal-prova impost fuqha skont l-Artikolu 2 tar-Regolament tal-Kunsill Nru 1/2003. It-tieni motiv huwa bbażat fuq il-fatt li l-Kummissjoni wettqet żball ta' liġi u kisret il-prinċipji tal-oneru tal-prova u tal-preżunzjoni tal-innoċenza billi ppretendiet li Silec Cable kellha obbligu pożittiv li pubblikament tiddissoċja ruħha mill-allegat akkordju. It-tielet motiv huwa bbażat fuq il-fatt li l-Kummissjoni wettqet żball manifest ta' evalwazzjoni u kisret il-prinċipju ta' ugwaljanza fit-trattament billi kkonkludiet li Silec Cable pparteċipat b'mod dirett fl-akkordju mit-30 ta' Novembru 2005. Ir-raba' motiv huwa bbażat fuq il-fatt li l-Kummissjoni wettqet żball manifest ta' evalwazzjoni u kisret il-prinċipju ta' ugwaljanza fit-trattament billi ttrattat lil Silec Cable b'mod differenti u b'mod inkoerenti meta mqabbla mal-mod ta' kif id-destinatarji l-oħra tad-deċiżjoni ġew ittrattati. Il-ħames motiv huwa bbażat fuq il-fatt li l-Kummissjoni, tal-inqas, wettqet żball manifest ta' evalwazzjoni u kisret il-prinċipju ta' ugwaljanza fit-trattament u ta' proporzjonalità billi ma kklassifikatx lil Silec Cable bħala attur marġinali. Lingwa tal-kawża: l-Ingliż tannulla l-Artikoli 1(11) u 2(t) tad-Deċiżjoni tal-Kummissjoni C(2014) 2139, tat-2 ta' April 2014, dwar proċedura skont l-Artikolu 101 TFUE u l-Artikolu 53 tal-Ftehim ŻEE fil-Każ AT.39610 – Kejbils tal-elettriku (id-"Deċiżjoni") sa fejn hija indirizzata għar-rikorrenti; sussidjarjament, sostanzjalment tnaqas l-ammont tal-multa imposta fuq ir-rikorrenti fl-Artikolu 2(t) tad-Deċiżjoni; tikkundanna lill-Kummissjoni Ewropea għall-ispejjeż tar-rikorrenti f'din il-proċedura. Insostenn tar-rikors tagħha, ir-rikorrenti tinvoka erba' motivi. L-ewwel motiv huwa bbażat fuq il-fatt li d-Deċiżjoni tonqos milli tistabbilixxi l-provi xierqa sabiex juru, suffiċjentement skont il-liġi, li r-rikorrenti ppartċipat fi ksur wieħed kontinwu, peress li d-Deċiżjoni hija bbażata fuq raġunament mhux korrett u ma tistabilixxix biżżejjed provi tal-parteċipazzjoni tar-rikorrenti fil-ksur, u dan jikser l-Artikolu 101(1) TFEU, l-Artikolu 2 tar-Regolament 1/2003 u l-prinċipju tal-preżunzjoni ta' innoċenza. It-tieni motiv huwa bbażat fuq il-fatt li l-applikazzjoni, mid-Deċiżjoni, tal-punt 18 tal-Linji Gwida dwar il-Multi tikser il-Linji Gwida dwar il-Multi u tikser il-prinċipji ta' proporzjonalità, tal-ugwaljanza fit-trattament u tal-protezzjoni tal-aspettattivi leġittimi peress li: tonqos milli tosserva l-Linji Gwida dwar il-Multi tal-Kummisjoni mingħajr ġustifikazzjoni oġġettiva, billi titratta l-kejbils tal-elettriku UG u SM separatament għall-finijiet ta' allokazzjoni ta' bejgħ fiż-ŻEE u billi tonqos li tirrifletti adegwatament ir-responsabbiltà relativa tar-rikorrenti fil-ksur; tipproduċi vantaġġ diskriminatorju fuq il-produtturi (inkluża r-rikorrenti) li pproduċiet biss kejbils tal-elettriku UG; u twassal għal allokazzjoni sproporzjonatament kbira ta' bejgħ fiż-ŻEE lir-rikorrenti. It-tielet motiv huwa bbażat fuq il-fatt li d-Deċiżjoni tikser l-Artikolu 23 tar-Regolament (KE) 1/2003, il-punt 20 tal-Linji Gwida dwar il-Multi u l-prinċipju tal-proporzjonalità billi tonqos milli tikkunsidra l-gravità tal-ksur kkawżat fl-iffissar tal-ammont tal-multa tar-rikorrenti, peress li tonqos milli tieħu inkunsiderazzjoni: il-fatt li r-rikorrenti kienet tipproduċi biss kejbils tal-elettriku UG; in-nuqqas ta' għarfien tar-rikorrenti dwar il-parti SM u ċerti elementi kruċjali tal-parti UG tal-ksur; u l-aġir kompetittiv tar-rikorrenti fiż-ŻEE u fit-territorji tal-esportazzjoni u t-tfixkil tiegħu fil-part UG tal-kartell. Ir-raba' motiv huwa bbażat fuq il-fatt li d-Deċiżjoni tikser il-prinċipji ta' proporzjonalità u ta' ugwaljanza fit-trattament billi naqset milli tagħti lir-rikorrenti tnaqqis taċ-ċirkustanza attenwanti ogħla minn 11 %. Lingwa tal-kawża: l-Ingliż tannulla d-Deċiżjoni tal-Kummissjoni C(2014) 2139, tat-2 ta' April 2014 dwar proċedura skont l-Artikolu 101 TFUE u l-Artikolu 53 tal-Ftehim ŻEE fil-Każ COMP/39.610 – Power Cables (iktar 'il quddiem id-"Deċiżjoni") sa fejn din hija indirizzata lir-rikorrenti; alternattivament, tnaqqas il-multa imposta fuq ir-rikorrenti, u; tordna lill-Kummissjoni tbati l-ispejjeż. Insostenn tar-rikors tagħha, ir-rikorrenti tinvoka ħames motivi. L-ewwel motiv, li jallega li l-Kummissjoni ma setgħetx tasserixxi ġurisdizzjoni fuq l-aġir tar-rikorrenti, naqset milli tipprova li r-rikorrenti pparteċipat fi ksur li hija tista' tissanzjona skont l-Artikolu 101 TFUE, peress li s-suġġett tal-allegat aġir antikompetittiv tagħha ma kienx jikkonċerna lis-suq taż-ŻEE, u l-allegat involviment tagħha fl-aġir antikompetittiv ma seta' jkollu u ma kellu ebda effett fuq il-kummerċ fis-suq taż-ŻEE. It-tieni motiv, li jallega li l-Kummissjoni bbażat ruħa b'mod żbaljat fuq provi miksuba waqt ispezzjonijiet li saru f'ċerti kumpanniji, fid-dawl tan-natura illegali tad-deċiżjonijiet għal ispezzjoni. Ir-raba' motiv, li jallega li l-approċċ differenti adottat mill-Kummissjoni fir-rigward tar-rikorrenti u ta' kumpanniji oħra li għalihom kienu disponibbli provi simili fil-fajl, jikser il-prinċipji ta' nondiskriminazzjoni u ta' proporzjonalità fir-rigward tar-rikorrenti. Lingwa tal-kawża: l-Ingliż tannulla d-Deċiżjoni tal-Kummissjoni C (2014) 2139, tat-2 ta' April 2014, dwar proċedura skont l-Artikolu 101 TFUE u l-Artikolu 53 tal-Ftehim ŻEE fil-Każ COMP/39.610 – Power Cables (iktar 'il quddiem id-"Deċiżjoni"); alternattivament, tannulla parzjalment id-Deċiżjoni u tnaqqas sostanzjalment il-multa imposta fuqhom; tordna lill-Kummissjoni tbati l-ispejjeż; tadotta kull miżura ulterjuri li tqis xierqa. Insostenn tar-rikors tagħhom, ir-rikorrenti jinvokaw ħames motivi. L-ewwel motiv, li jallega li l-Kummissjoni kisret id-drittijiet tad-difiża tar-rikorrenti u l-prinċipju ġenerali tal-opportunitajiet ugwali għall-partijiet, billi rrifjutat li tagħtihom aċċess għal provi li potenzjalment jiskaġunaw irċevuti mill-Kummissjoni wara n-notifika tad-dikjarazzjoni tal-oġġezzjonijiet tagħha. It-tieni motiv, li jallega li l-Kummissjoni ddefinixxiet b'mod żbaljat il-firxa territorjali tal-ksur uniku u kontinwu u applikat b'mod żbaljat il-kriterju tal-effetti. It-tielet motiv, li jallega li d-Deċiżjoni kien fiha żbalji manifesti ta' evalwazzjoni fir-rigward tal-aġir li NKT Cables instabet involuta fih, u fir-rigward tal-konklużjoni li tali aġir ipprova l-parteċipazzjoni jew l-għarfien ta' NKT Cables fl-attivitajiet kollha li jikkostitwixxu l-ksur uniku u kontinwu. Ir-raba' motiv, li jallega li l-Kummissjoni wettqet żball ta' evalwazzjoni fir-rigward tat-tul tal-parteċipazzjoni ta' NKT Cables fil-ksur uniku u kontinwu. Il-ħames motiv, li jallega li l-livell tal-multa li ġiet imposta fuq ir-rikorrenti kien għoli b'mod sproporzjonat u mhux ġustifikat. Lingwa tal-kawża: l-Ingliż tannulla d-Deċiżjoni tal-Kummissjoni C(2014) 2139, tat-2 ta' April 2014, dwar proċedura skont l-Artikolu 101 TFUE u l-Artikolu 53 tal-Ftehim ŻEE, fil-Każ COMP/39.610 – Power cables (iktar 'il quddiem id-"Deċiżjoni"); b'mod alternattiv, tannulla parzjalment id-Deċiżjoni u tnaqqas sostanzjalment l-ammont tal-multa imposta fuq J-Power Systems u r-rikorrenti; u tordna lill-Kummissjoni tbati l-ispejjeż. Insostenn tar-rikors tagħha, ir-rikorrenti tinvoka erba' motivi. L-ewwel motiv, li jallega li d-Deċiżjoni għandha tiġi annullata għaliex il-Kummissjoni naqset milli tipprova ksur uniku kumpless u kontinwu li jinvolvi ftehim bejn produtturi Ażjatiċi u Ewropej biex ma joperawx fit-territorji ta' xulxin u ftehim biex proġetti ġewwa ż-Żona Ekonomika Ewropea (ŻEE) jiġu allokati bejn kumpanniji Ewropej. It-tieni motiv, li jallega li l-Kummissjoni wettqet żbalji ta' fatt u ta' liġi fl-applikazzjoni tal-Artikolu 101 TFUE, sa fejn id-Deċiżjoni tonqos milli tipprova fil-livell meħtieġ mil-liġi l-involviment ta' J-Power Systems Corporation matul il-perijodu kollu tal-ksur. It-tielet motiv, li jallega li l-Kummissjoni wettqet żbalji ta' liġi u ta' evalwazzjoni fil-kalkolu tal-multa imposta fuq J-Power Systems Corporation, peress li tali multa ma tirriflettix il-gravità tal-ksur u r-rwol sostanzjalment limitat ta' J-Power Systems Corporation għal perijodu sinjifikattiv tiegħu. Ir-raba' motiv, li jallega li d-Deċiżjoni għandha tiġi annullata b'mod sħiħ sa fejn din hija bbażata b'mod deċiżiv fuq provi li l-Kummissjoni qabdet illegalment matul spezzjonijiet fl-uffiċċji ta' Nexans. Tali provi huma essenzjali għall-konstatazzjonijiet tal-Kummissjoni u b'mod partikolari għall-istabbiliment tal-karattru uniku u kontinwu tal-ksur kif ukoll għall-istabbiliment ta' allokazzjoni bejn kumpanniji Ewropej ta' proġetti ġewwa ż-Żona Ekonomika Ewropea (ŻEE). Lingwa tal-kawża: l-Ingliż tannulla d-Deċiżjoni tal-Kummissjoni C(2014) 2139, tat-2 ta' April 2014, dwar proċedura skont l-Artikolu 101 TFUE u l-Artikolu 53 tal-Ftehim ŻEE fil-Każ COMP/39.610 – Power Cables (iktar 'il quddiem id-"Deċiżjoni"); tannulla parti mid-deċiżjoni kkontestata sa fejn din sabet li Nexans France ipparteċipat fi ksur qabel it-22 ta' Frar 2001; tnaqqas il-multi imposti fuq ir-rikorrenti b'ammont li jikkorrispondi għal terminu iqsar u fattur ta' gravità ridott; u tordna lill-Kummissjoni tbati l-ispejjeż tar-rikorrenti f'din il-kawża. Insostenn tar-rikors tagħhom, ir-rikorrenti jinvokaw tliet motivi. L-ewwel motiv, li jallega li meta qabdet ċerta informazzjoni matul ispezzjoni mhux imħabbra fl-uffiċċji ta' Nexans France, il-Kummissjoni aġixxiet lil hinn mis-setgħat mogħtija lilha mir-Regolament Nru 1/2003 u kisret id-dritt għall-privatezza tar-rikorrenti. It-tieni motiv, li jallega li l-Kummissjoni żbaljat meta ddeterminat it-tul tal-ksur. It-tielet motiv, li jallega li l-Kummissjoni wettqet żball manifest ta' evalwazzjoni peress li naqset milli tieħu inkunsiderazzjoni n-nuqqas ta' implementazzjoni u n-nuqqas ta' effett fuq il-klijenti tal-ksur allegat, naqset milli tagħti motivazzjoni adegwata u kisret il-prinċipju ta' ugwaljanza fit-trattament. Lingwa tal-kawża: l-Ingliż tikkundanna lill-Kummissjoni Ewropea għall-ispejjeż. Insostenn tar-rikors tagħhom, ir-rikorrenti jinvokaw tliet motivi. L-ewwel motiv, ibbażat fuq żball ta' liġi li jirriżulta minn interpretazzjoni żbaljata tal-Artikolu 2(9) tar-regolament bażiku u/jew fuq żball manifest ta' evalwazzjoni fil-konklużjoni tal-Kummissjoni li tgħid li entità ekonomika unika hija irrelevanti għall-kalkolu tal-prezz kostrutt tal-esportazzjoni (inklużi l-aġġustamenti għall-prezz tal-esportazzjoni) skont l-Artikolu 2(9) tar-regolament bażiku, kif ukoll fil-konklużjoni li tirriżulta minnu li tnaqqis komplet tal-ispejjeż ta' bejgħ, spejjeż amministrattivi u spejjeż oħra ġenerali kif ukoll tal-qligħ ta' RFA International mill-prezz kostrutt tal-esportazzjoni ta' CHEMK Group kien iġġustifikat. Sa fejn il-Kummissjoni setgħet ibbażat ruħha fuq il-konklużjonijiet ta' hawn fuq sabiex tiċħad l-argument tal-eżistenza ta' entità ekonomika unika invokat mir-rikorrenti, dawn isostnu li tali ċaħda hija wkoll ivvizzjata minn żball ta' liġi u/jew żball manifest ta' evalwazzjoni. It-tieni motiv, ibbażat fuq il-ksur tal-Artikolu 11(10) tar-regolament bażiku kif ukoll fuq il-ksur relatat tal-Artikolu 11(9) tar-regolament bażiku, meta l-Kummissjoni naqqset id-dazji antidumping mill-prezz kostrutt tal-esportazzjoni tar-rikorrenti. Il-ksur tal-Artikolu 11(9) tar-regolament bażiku jirriżulta mill-applikazzjoni mill-Kummissjoni ta' metodu ġdid għall-evalwazzjoni ta' jekk id-dazji humiex debitament riflessi fil-prezz ta' bejgħ mill-ġdid, liema metodu kien differenti mill-metodu użat meta sar l-aħħar eżami mill-ġdid intermedju li wassal għad-dazju fis-seħħ kontra r-rikorrenti. It-tielet motiv, ibbażat fuq li l-konklużjonijiet tal-Kummissjoni relatati ma' allegata probabbiltà li jerġa' jsir dumping dannuż fir-rigward tal-importazzjonijiet Russi huma vvizzjati minn serje ta' żbalji manifesti ta' evalwazzjoni tal-fatti u tal-provi. Lingwa tal-kawża: l-Ispanjol tannulla d-deċiżjoni kkontestata sa fejn tikklassifika d-diversi miżuri li skont din id-deċiżjoni jikkostitwixxu s-Sistema Spanjola ta' Lokazzjoni Finanzjarja bħala għajnuna mill-Istat ġdida u inkompatibbli mas-suq intern; sussidjarjament, tannulla l-Artikoli 1 u 4 tad-deċiżjoni kkontestata, li jidentifikaw lill-investituri fil-gruppi b'interess ekonomiku bħala benefiċjarji tal-allegata għajnuna u bħala l-uniċi destinatarji tal-ordni ta' rkupru; sussidjarjament, tannulla l-Artikolu 4 tad-deċiżjoni kkontestata sa fejn jordna l-irkupru tal-allegata għajnuna bi ksur flagranti tal-prinċipju ġenerali ta' ċertezza legali, u tikkundanna lill-Kummissjoni għall-ispejjeż ta' din il-kawża. Il-motivi u l-argumenti prinċipali huma simili għal dawk invokati fil-Kawża T-700/13, Bankia vs Il-Kummissjoni. B'mod partikolari, huwa allegat żball fil-klassifikazzjoni tal-imsemmija Sistema Spanjola ta' Lokazzjoni Finanzjarja kollha kemm hi, kif ukoll tal-miżuri individwali, bħal għajnuna mill-Istat, żball fl-identifikazzjoni tal-benefiċjaru tal-miżuri kif ukoll il-ksur tal-prinċipju ta' ċertezza legali. Lingwa tal-kawża: l-Ispanjol tannulla d-deċiżjoni kkontestata sa fejn tikklassifika l-miżuri kollha li allegatament jikkostitwixxu is-STL bħala għajnuna mill-Istat ġdida u inkompatibbli mas-suq intern; sussidjarjament, tannulla l-Artikoli 1 u 4 tad-deċiżjoni kkontestata li jidentifikaw l-investituri ta' GIE bħala benefiċjarji tal-allegata għajnuna u bħalal-uniċi suġġetti tal-ordni ta' rkupru; sussidjarjament, tannulla l-Artikolu 4 tad-deċiżjoni kkontestata, sa fejn jordna l-irkupru tal-allegata għajnuna bi ksur flagranti tal-prinċipju taċ-ċertezza legali, u tikkundanna lill-Kummissjoni għall-ispejjeż. Il-motivi u l-argumenti prinċipali huma l-istess bħal fil-Kawża T-700/13, Bankia vs Il-Kummissjoni. Tqajjem, b'mod partikolari, żball ta' klassifikazzjoni tal-imsemmija Sistema Spanjola tat-Taxxa tal-Lokazzjoni (STL) fl-intier tagħha, kif ukoll miżuri individwali, bħala għajnuna mill-Istat, żball ta' identifikazzjoni tal-benefiċjarju tal-miżuri u l-ksur tal-prinċipju ta' ċertezza legali. Lingwa tal-kawża: l-Ispanjol tannulla d-deċiżjoni kkontestata sa fejn tikklassifika d-diversi miżuri li skont din id-deċiżjoni jikkostitwixxu s-Sistema Spanjola tat-Taxxa tal-Lokazzjoni bħala għajnuna mill-Istat ġdida u inkompatibbli mas-suq intern; sussidjarjament, tannulla l-Artikoli 1 u 4 tad-deċiżjoni kkontestata, li jidentifikaw lill-entitajiet investituri fil-gruppi b'interess ekonomiku bħala benefiċjarji ta' din l-allegata għajnuna u bħala l-uniċi destinatarji tal-ordni ta' rkupru; sussidjarjament, tannulla l-Artikolu 4 tad-deċiżjoni kkontestata sa fejn jordna l-irkupru tal-allegata għajnuna bi ksur tal-prinċipji ġenerali tad-dritt tal-Unjoni; fi kwalunkwe każ, tannulla l-Artikolu 4 tad-deċiżjoni kkontestata sa fejn jiddeċiedi dwar il-legalità ta' kuntratti privati bejn l-investituri u entitajiet oħra, u tikkundanna lill-Kummissjoni għall-ispejjeż ta' din il-kawża. Il-motivi u l-argumenti prinċipali huma l-istess bħal dawk invokati fil-Kawża T-700/13, Bankia vs Il-Kummissjoni. tannulla d-Deċiżjoni tar-Raba' Bord tal-Appell tal-Uffiċċju għall-Armonizzazzjoni fis-Suq Intern (Trade marks u Disinni) tat-28 ta' April 2014 fil-Każ R 626/2013-4; tikkundanna lill-konvenut u lill-parti l-oħra, jekk tintervjeni, għall-ispejjeż tal-proċeduri. Lingwa tal-kawża: l-Ispanjol tannulla d-deċiżjoni kkontestata; tikkundanna lill-Kummissjoni Ewropea għall-ispejjeż. Dan ir-rikors huwa ppreżentat kontra d-Deċiżjoni tal-Kummissjoni Ewropea, tas-17 ta' Lulju 2013, dwar ir-reġim tat-taxxa applikabbli għal ċerti ftehimiet ta' lokazzjoni finanzjarja magħruf ukoll bħala s-Sistema Spanjola tat-Taxxa tal-Lokazzjoni (Għajnuna mill-Istat SA. 21233, ex NN/2011, ex CP 137/2006). Il-motivi u l-argumenti prinċipali huma simili għal dawk li diġà ġew invokati fil-Kawżi T-401/14, Duro Felguera vs Il-Kummissjoni, u T-700/13, Bankia vs Il-Kummissjoni. B'mod konkret, qiegħed jiġi allegat li fil-każ ineżami ma ġewx applikati, b'mod żbaljat, l-Artikoli 17, 18 u 19 tar-Regolament tal-Kunsill (KE) Nru 659/1999, tat-22 ta' Marzu 1999, li jistabbilixxi regoli dettaljati għall-applikazzjoni tal-Artikolu [108 TFUE], li ma jeżistix vantaġġ fiskali kompetittiv, li l-benefiċjarju tal-għajnuna mill-Istat ġie ddeterminat b'mod żbaljat, li l-għajnuna mill-Istat hija kompatibbli mas-suq intern, li l-istituzzjoni konvenuta abbużat mis-setgħa tagħha u li kien hemm ksur tal-prinċipji ta' ugwaljanza u ta' aspettattivi leġittimi. Lingwa tal-kawża: l-Ispanjol tannulla d-deċiżjoni kkontestata; tikkundanna lill-Kummissjoni Ewropea għall-ispejjeż. Il-motivi u l-argumenti prinċipali huma dawk diġà invokati fil-Kawża T-500/14 Derivados del Flúor vs Il-Kummissjoni. Lingwa tal-kawża: l-Ispanjol tannulla d-deċiżjoni kkontestata; tikkundanna lill-Kummissjoni Ewropea għall-ispejjeż. Il-motivi u l-argumenti prinċipali huma l-istess bħal dawk invokati fil-Kawża T-500/14, Derivados del Flúor vs Il-Kummissjoni. Lingwa tal-kawża: l-Ispanjol tannulla d-deċiżjoni kkontestata; tikkundanna lill-Kummissjoni Ewropea għall-ispejjeż. Il-motivi u l-argumenti prinċipali huma l-istess bħal dawk invokati fil-Kawża T-500/14, Derivados del Flúor vs Il-Kummissjoni. Lingwa tal-kawża: l-Ispanjol tannulla d-deċiżjoni kkontestata; tikkundanna lill-Kummissjoni Ewropea għall-ispejjeż. Il-motivi u l-argumenti prinċipali huma l-istess bħal dawk invokati fil-Kawża T-500/14, Derivados del Flúor vs Il-Kummissjoni. Lingwa tal-kawża: it-Taljan tannulla d-Deċiżjoni tal-Kummissjoni Ewropea C(2013)9101 finali, tat-22 ta' Jannar 2014, sa fejn il-Kummissjoni ddeċidiet li la s-sussidju għall-eżerċizzju ta' attivitajiet ta' promozzjoni u lanqas il-garanziji (ittri ta' intenzjoni bħala garanzija għas-self bankarju), mogħtija lil Saremar mir-Regione Sardegna, ma jikkostitwixxu għajnuna mill-Istat fis-sens tal-Artikolu 107(1) TFUE; tikkundanna lill-Kummissjoni għall-ispejjeż. Dan ir-rikors huwa dirett kontra d-Deċiżjoni tal-Kummissjoni Ewropea C(2013)9101 finali, tat-22 ta' Jannar 2014, dwar il-miżuri ta' għajnuna SA.32014 (2011/C), SA.32015 (2011/C) u SA.32016 (2011/C) li r-Regione Sardegna implementa favur Saremar. F'din id-deċiżjoni, il-Kummissjoni kkunsidrat b'mod partikolari li la s-sussidju għall-eżerċizzju ta' attivitajiet ta' promozzjoni u lanqas il-garanziji (ittri ta' intenzjoni bħala garanzija għas-self bankarju), mogħtija lil Saremar mir-Regione Sardegna, ma jikkostitwixxu għajnuna mill-Istat fis-sens tal-Artikolu 107(1) TFUE. Insostenn tar-rikors tagħha, ir-rikorrenti tinvoka erba' motivi. Fl-ewwel motiv tagħha, ibbażat fuq il-ksur u l-applikazzjoni żbaljata tal-Artikolu 107(1) TFUE, Grandi Navi Veloci tallega li d-deċiżjoni hija vvizzjata b'illegalità safejn din tistabbilixxi li Saremar ma kisbitx vantaġġ ekonomiku mir-remunerazzjoni mħallsa mir-Regione Sardegna għall-allegati attivitajiet ta' promozzjoni. Skont ir-rikorrenti, il-Kummissjoni kisret l-Artikolu 107(1) TFUE billi kkunsidrat li l-prezz ta' EUR 3 0 00 000 mħallas mir-Regione Sardegna bħala remunerazzjoni għall-attivitajiet ta' promozzjoni fdati lil Saremar kien konformi mal-valuri tas-suq u li ma kinitx issodisfatta l-kundizzjoni tal-vantaġġ ekonomiku favur il-kumpannija benefiċjarja. Fit-tieni motiv tagħha, Grandi Navi Veloci, fl-ewwel lok, tinvoka l-iżball manifest ta' evalwazzjoni tal-Kummissjoni fir-rigward tan-natura allegatament inadegwata tal-metodu użat mill-espert maħtur mit-Tribunale di Genova u, fit-tieni lok, tikkritika l-aġir tal-Kummissjoni mill-perspettiva tan-nuqqas ta' istruttorja tal-ksur tal-prinċipju ta' amministrazzjoni tajba. Fit-tielet motiv tagħha, Grandi Navi Veloci tinvoka l-kontradizzjoni u l-insuffiċjenza tal-motivazzjoni tad-deċiżjoni, fis-sens tal-Artikolu 296 TFUE, fir-rigward tal-klassifikazzjoni tal-miżura marbuta mal-allegati attivitajiet ta' promozzjoni bħala li ma tikkostitwixxix għajnuna. Fir-raba' motiv tagħha, Grandi Navi Veloci ssostni, fl-ewwel lok, il-ksur u l-applikazzjoni zbaljata tal-Artikolu 107(1) TFUE permezz tad-dikjarazzjoni li l-ittri ta' intenzjoni maħsuba sabiex jiggarantixxu self bankarju ma jikkostitwixxux għajnuna mill-Istat u, fit-tieni lok, il-ksur korrelattiv tal-obbligu ta' motivazzjoni tad-deċiżjoni fis-sens tal-Artikolu 296 TFUE.
Extracted from C_282_2014.html